Λόγος εις το «εν αρχή ην ο Λόγος». Αγίου Βασιλείου Καισαρείας. Ομιλία ιστ΄.\nΠατερικά και Θεολογικά\nΕν αρχή ην ο Λόγος * Ερμηνεία τού κατά Ιωάννην Ευαγγελίου: Εν αρχή ην ο Λόγος * Ερμηνεία τού κατά Ιωάννην Ευαγγελίου: ...και ο Λόγος ην προς τον Θεόν, και Θεός ην ο Λόγος * Πειραματική απόδειξη τού... ακτίστου τού Θεού Λόγου\nΛόγος εις το «εν αρχή ην ο Λόγος»\nΑπόδοση στα νέα ελληνικά: Βασίλειος Ψευτόγκας.\nΗ/Υ επιμέλεια: Νεκταρίας Κυριακούλη.\nΠηγή Μετάφρασης: Μετάφραση: Περιοδικό «Πειραϊκή Εκκλησία», Τεύχος 266, Ιανουάριος 2015. Από τη σειρά βιβλίων Μ. Βασιλείου Έργα, τόμος 7, εκδ. ΕΠΕ.\nΠηγή Κειμένου: (PG 31, σελ. 472 – 481). Ερευνητικό έργο: "Δρόμοι τής Πίστης - Ψηφιακή Πατρολογία". Χρηµατοδότηση: ΚΠ Interreg ΙΙΙΑ (ETΠΑ 75%, Εθν. πόροι 25%). Εργαστήριο Διαχείρισης Πολιτισµικής Κληρονοµιάς, www.aegean.gr/culturaltec/chmlab. Πανεπιστήµιο Αιγαίου, Τµήµα Πολιτισµικής Τεχνολογίας και Επικοινωνίας, © 2006.\nΑναδημοσίευση από: http://www.orp.gr (Μετάφραση) και https://greekdownloads3.files.wordpress.com (Μεταφορά Κειμένου από pdf σε html).\nΆφες σεαυτού τον νουν δραμείν όσον βούλεται, και διαταθήναι επί τα άνω· είτα ευρήσεις αυτόν μυρία πλανηθέντα, και πολλά κενεμβατήσαντα, και πάλιν επανιόντα προς εαυτόν, δια το μη δύνσθαι κατωτέραν εαυτού την αρχήν ποιήσαι. Διότι αεί τού νοουμένου εξωτέρα και πλείων ευρίσκεται η αρχή. Εν αρχή τοίνυν ην ο Λόγος.\nΩ τού θαύματος! Πώς πάσαι αλλήλαις ομοτίμως αι φωναί συν εζεύχθησαν! Το, Ην, ίσον δύναται τού, Εν αρχή.\nΠού ο βλάσφημος; πού η χριστομάχος γλώττα; η λέγουσα, Ην ποτε, ότε ουκ ην; Άκουε τού Ευαγγελίου, Εν αρχή ην. Ει δε εν αρχή ην, πότε ουκ ην;\nΤην ασέβειαν αυτών στενάξω, ή την αμαθίαν βδελύξομαι; Αλλά προ τού γεννηθήναι, ουκ ην. Οίδας γαρ πότε εγεννήθη, ίνα το πριν δυνηθής επ ενεγκείν τω χρόνω; Το γαρ, Προ τού, χρονική εστι φωνή, έτερον ετέρου προτιθείσα εις παλαιότητα. Τον δε τού χρόνου ποιητήν πώς εύλογον ταις χρονικαίς προσηγορίαις υποκειμένην έχειν την γέννησιν;\nΕν αρχή τοίνυν ην. Εάν μη αποστής τού Ην, ουδεμίαν παρείσδυσιν δώσεις τη πονηρά βλασφημία. Ώσπερ γαρ οι θαλαττεύοντες, όταν επί δύο σαλεύωσιν αγκυρών, καταφρονούσι τού κλύδωνος· ούτω και συ τής πονηράς ταύτης ταραχής, τής εκ τών πνευμάτων τής πονηρίας εγγινομένης τω βίω, και διασαλευούσης τών πολλών την πίστιν, καταγελάση, εάν τη ασφαλεία τών ρημάτων τούτων την ψυχήν έχης ενορμισθείσαν.\nΕπιζητεί δε ημών η διάνοια, τις ην εν αρχή; Ο Λόγος, φησί. Ποίος λόγος; ο ανθρώπινος λόγος; αλλ' ο τών αγγέλων λόγος; Και γαρ ηνίξατο ημίν ο Απόστολος, ως και τών αγγέλων ιδίαν εχόντων γλώσσαν, ειπών· Εάν ταις γλώσσαις τών ανθρώπων λαλώ και τών αγγέλων.\nΑλλά και τού λόγου διπλή τις εστιν έννοια. Ο μεν γαρ τις εστιν ο δια τής φωνής προφερόμενος, ούτος ο μετά το προενεχθήναι τω αέρι εναπολλύμενος· ο δε τις εστιν ο ενδιάθετος, ενυπάρχων ημών ταις καρδίαις· ο εν νοηματικός. Και άλλος, ο τεχνικός λόγος. Όρα μη ποτέ σε παρακρούσηται το ομώνυμον τής φωνής. Πώς γαρ ην εν αρχή ο ανθρώπινος λόγος, τού ανθρώπου κάτω που λαβόντος την αρχήν τής γενέσεως; Προ ανθρώπου θηρία· προ ανθρώπου κτήνη, τα ερπετά πάντα· όσα χερσαία, και όσα ένυδρα, πετεινά τού ουρανού, αστέρες, ήλιος, σελήνη, βοτάναι, σπέρματα, γη, θάλαττα, ουρανός. Ου τοίνυν εν αρχή ην ο ανθρώπινος λόγος, αλλ' ουδέ ο τών αγγέλων.\nΠάσα γαρ η κτίσις κατωτέρα τών αιώνων εστί, την αρχήν τού είναι λαβούσα παρά τού κτίσαντος. Ο δε εν καρδία λόγος, και αυτός εκάστου τών νοηθέντων εστί νεώτερος. Αλλ' άκουε τού λόγου θεοπρεπώς. Περί γαρ τού Μονογενούς διαλεγόμενός σοι, Λόγον είπεν αυτόν. Ώσπερ ουν και φως μετ' ολίγον ερεί, και ζωήν, και ανάστασιν, και ούτε φως ακούσας, επί το αισθητόν τούτο και οφθαλμοίς ορατόν καταφέρη, ούτε ζωήν ακούσας, την κοινήν ταύτην νοείς, ην και τα άλογα ζη· ούτω και Λόγον ακούων, φύλαξαι μήποτε τη ση ασθενεία τής διανοίας προς χαμαιζήλους και ταπεινάς διανοίας υπενεχθής. Αλλ' ερεύνα την διάνοιαν τού ρήματος.\nΔιά τι Λόγος; Ίνα δειχθή, ότι εκ τού νου προήλθε. Διά τι Λόγος; Ότι απαθώς εγεννήθη. Διά τι Λόγος; Ότι εικών τού γεννήσαντος, όλον εν εαυτώ δεικνύς τον γεννήσαντα, ουδέν εκείθεν απομερίσας, και τέλειος υπάρχων καθ' εαυτον· ως και ο ημέτερος λόγος όλην ημών απεικονίζει την έννοιαν.\nΑ γαρ κατά καρδίαν ενενοήσαμεν, ταύτα τω ρήματι προηνέγκαμεν, και έστι τού εν τη καρδία νοήματος απεικόνισμα το λαλούμενον. Εκ γαρ τού περισσεύματος τής καρδίας ο λόγος προφέρεται. Και έστιν η μεν καρδία ημών οίον πηγή τις, ο δε προφερόμενος λόγος οίον ολκός τις εκ τής πηγής ταύτης ρέων. Τοσούτον ουν το απορέον, όσον το πρώτως αναφερόμενον· και οίον το κεκρυμμένον, τοσούτον και το φαινόμενον.\nΛόγον ουν είπεν, ίνα την απαθή σοι γέννησιν τού Πατρός παραστήση, και την τελείαν ύπαρξίν σοι τού Υιού θεολογήση, και την άχρονον συνάφειαν τού Υιού προς Πατέρα δια τούτων ενδείξηται. Και γαρ ο ημέτερος λόγος τού νου γέννημα, απαθώς γεννώμενος· ούτε γαρ τέμνεται, ούτε μερίζεται, ούτε ρέει· αλλά μένων όλος ο νους εν τη ιδία συστάσει, όλον τον λόγον και απηρτισμένον υφίστησι· και προελθών ο λόγος, πάσαν τού γεννήσαντος νου την δύναμιν εν εαυτώ περιέχει.\nΌσον ουν ευσεβές, τοσούτον λαβών προς την τού Μονογενούς θεολογίαν εκ τής τού λόγου φωνής· όπερ αν εύρης απεμφαίνον και ανάρμοστον φαινόμενον, τούτο παραίτησαι, και υπέρβηθι μηχανή πάση. Εν αρχή ην ο Λόγος. Ει δε είπεν· Εν αρχή ην ο Υιος, τη προσηγορία τού Υιού συνεισήλθεν αν σοι η περί τού πάθους έννοια. Επειδή γαρ παρ' ημίν τα γεννώντα χρόνω γεννά, και εμπαθώς γεννά, δια τούτο προλαβών, Λόγον είπε, προδιορθούμενος τας απρεπείς υπολήψεις, ίνα σου την ψυχήν άτρωτον διασώσηται.\nΚαι ο Λόγος ην προς τον Θεόν.\nΠάλιν το, Ην, δια τους βλασφημούντας, ότι ουκ ην. Πού ην ο Λόγος; Ουκ εν τόπω· ου γαρ περιέχεται τόπω τα απερίγραπτα. Αλλά πού ην; Προς τον Θεόν. Ούτε ο Πατήρ εν τόπω, ούτε ο Υιος εν περιοχή τινι και περιγραφή ομολογουμένη κατειλημμένος· αλλ' άπειρος μεν ο Πατήρ, άπειρος δε ο Υιός. Παν όπερ αν νοήσης, και όπουπερ αν πορευθής τω πνεύματί σου, τού Θεού ευρήσεις πεπληρωμένον· πανταχού συμπαρεκτεινομένην ευρήσεις τού Υιού την υπόστασιν. Και ο Λόγος ην προς τον Θεόν. Θαύμασον την ακρίβειαν εκάστης φωνής· ουκ είπεν, Εν τω Θεώ ην ο Λόγος· αλλά, Προς τον Θεόν· ίνα το ιδιάζον τής υποστάσεως παραστήση.\nΟυκ είπεν, Εν τω Θεώ, ίνα μη πρόφασιν δώ τη συγχύσει τής υποστάσεως. Πονηρά γαρ κακείνη η βλασφημία τών φύρειν τα πάντα επιχειρούντων, και εν το υποκείμενον λεγόντων, Πατέρα και Υιόν και άγιον Πνεύμα, προσηγορίας δε διαφερούσας τω ενί πράγματι επιφημίζεσθαι. Πονηρά η ασέβεια, και φευκτή ουχ ήττον τών ανόμοιον είναι κατ' ουσίαν τον Υιόν τού Θεού τω Θεώ και Πατρί βλασφημούντων.\nΚαι ο Λόγος ην προς τον Θεόν. Είτα συγχρησάμενος τη τού Λόγου φωνή προς την παράστασιν τής κατά την γέννησιν απαθείας, ταχύ και το εκ τού Λόγου βλάβος εγγινόμενον ημίν παρεμυθήσατο. Και οίον αφαρπάζων αυτόν τής συκοφαντίας τών βλασφημούντων, Τι, φησίν, εστίν ο Λόγος; Θεός ην ο Λόγος.\nΜη μοι τεχνολόγει διαφοράς τινας λόγων, μηδέ εκ τής σης κακοτεχνίας προστρίψης τινά βλασφημίαν τη διδασκαλία τού Πνεύματος. Έχεις την απόφασιν· υποτάγηθι τω Κυρίω. Θεός ην ο Λόγος· ούτος ην εν αρχή προς τον Θεόν. Πάλιν ανακεφαλαιούται εν ολίγοις ρήμασι πάσαν εαυτού την θεολογίαν, ην περί τού Μονογενούς ημίν ο ευαγγελιστής παρέδωκεν. Ούτος τις; Ούτος, ο Λόγος ο Θεός. Επειδή γαρ σοι διήρθρωσε την περί αυτού έννοιαν, οίον εντυπώσας σου τη ψυχή δια τής διδασκαλίας τα αγνοούμενα, και ενοικίσας τον Λόγον Χριστόν εν τη καρδία σου, Ούτός φησι.\nΠοίος ούτος; Μη έξω διαβλέψη, δια τής δεικτικής φωνής τον υποδεικνύμενόν σοι περισκοπών, αλλ' είσελθε εις τα κρυπτά τής σεαυτού ψυχής, και ον εδιδάχθης Θεόν τον εν αρχή όντα, τον ως Λόγον προελθόντα, τον προς τον Θεόν όντα, τούτον γνωρίσας και καταπλαγείς, και προσκυνήσας τον σεαυτού Δεσπότην, τον σοι δια τής διδασκαλίας ενιδρυθέντα, γνώριζε, ότι ούτος ην εν αρχή· τουτέστιν, αεί προς τον Θεόν τον εαυτού Πατέρα.\nΤαύτας μοι τας ολίγας φωνάς διασώσατε, ώσπερ σφραγίδα ταις μνήμαις υμών ενσημηνάμενοι. Αύται αραγέστατον έσονται τειχίον προς τας τών επιβουλευόντων καταδρομάς· αύται φυλακτήριόν εισι τών ψυχών σωτήριον τοις προβαλλομένοις αυτάς.\nΑν τις σοι προσελθών λέγοι· Ουκ ων, εγεννήθη· ει γαρ ην, πώς εγεννήθη; ως δαιμόνων φωνήν αποτρέπου την κατά τής δόξης τού Μονογενούς βλασφημίαν. Αυτός δε επανελθών ήκε προς τας τών Ευαγγελίων φωνάς· Εν αρχή ην ο Λόγος, και ο Λόγος ην προς τον Θεόν, και Θεός ην ο Λόγος. Ούτος ην εν αρχή προς τον Θεόν.\nΤέταρτον ειπέ το, Ην, και καταργήσεις αυτών το, Ουκ ην. Ούτοι άσειστοι μενέτωσαν οι θεμέλιοι τής πίστεως. Τούτοις εποικοδομήσομεν, Θεού διδόντος, και τα λειπόμενα. Ου γαρ εστι δυνατόν περί πάντων υμίν εις άπαξ διαλεχθήναι, μήποτε τη αμετρία τού λόγου άχρηστα ποιήσωμεν υμίν τα φιλοπόνως συνειλεγμένα.\nΑτονούσα γαρ η διάνοια πάντων ομού περιδράξασθαι, όμοιον πάσχει γαστρί τη δια την υπερβολήν τού κόρου εις πέψιν αγαγείν τα παραπεμφθέντα μη δυναμένη.\nΕύχομαι ουν υμάς γλυκανθήναι μεν τη γεύσει, ωφεληθήναι δε τη αναδόσει. Αυτός δε έστηκα υμίν έτοιμος προς την διακονίαν τών λειπομένων, εν Χριστώ Ιησού τω Κυρίω ημών, ω η δόξα και το κράτος εις τους αιώνας τών αιώνων.\nΆφησε τον νουν σου να τρέξη όσον θέλει και να επεκταθή προς τα επάνω. Θα τον εύρης έπειτα να έχει περιπλανηθεί πάρα πολύ και να έχει αεροβατήσει πολύ και πάλιν να ξαναγυρίζει εις τον εαυτόν του, διότι δεν ημπορεί να κάμη κατωτέραν του εαυτού την αρχήν. Διότι πάντοτε η αρχή ευρίσκεται έξω και είναι ανωτέρα από αυτό το οποίον γίνεται κατανοητόν. Λοιπόν «εν αρχή ην ο Λόγος».\nΩ τι θαύμα! Πώς όλαι αι λέξεις συνεδέθησαν ισαξίως η μία με την άλλην! Το «ην» ισοδυναμεί με το «εν αρχή».\nΠού είναι αυτός που βλασφημεί; Που είναι η γλώσσα που μάχεται τον Χριστόν; Αυτή η οποία λέγει: υπήρχε κάποτε εποχή κατά την οποίαν δεν υπήρχε. Να ακούεις την γλώσσαν του Ευαγγελίου «εν αρχή ην». Εάν δε υπήρχεν ανέκαθεν, τότε, πότε δεν υπήρχε;\nΝα αναστενάξω διά την ασέβειαν των ή να σιχαθώ την αγραμματωσύνην των; Αλλά προτού γεννηθή, δεν υπήρχε. Γνωρίζεις δηλαδή πότε εγεννήθη, διά να ημπορέσεις να προσδιορίσης τον χρόνον; Διότι το προτού είναι λέξις που σημαίνει χρόνον και η οποία εις αρχαιότητα τοποθετεί άλλο εμπρός από άλλο. Πώς είναι σωστόν η γέννησις του ποιητού του χρόνου να υπόκειται εις τας χρονικάς κατηγορίας;\nΛοιπόν «εν αρχή ην». Εάν δεν απομακρυνθής από το «ην», δεν θα επιτρέψης καμία διείσδυσιν της πονηράς βλασφημίας. Διότι όπως οι θαλασσοπόροι, όταν στηρίζωνται εις δύο αγκύρας, περιφρονούν την τρικυμίαν, έτσι και εσύ θα χλευάσης την πονηράν αυτήν ταραχήν που προκαλείται εις την ζωήν από τα πονηρά πνεύματα και κλονίζει την πίστιν των περισσοτέρων, εάν με την ασφάλειαν των λόγων τούτων οδηγήσης εις το λιμάνι την ψυχήν σου.\nΕπιζητεί η διάνοιά μας, ποίος «ην εν αρχή»; Ο Λόγος, λέγει. Ποίος λόγος; Ο ανθρώπινος λόγος ή ο λόγος των αγγέλων; Διότι ο απόστολος μας υπαινίχθη ότι και οι άγγελοι έχουν ιδίαν γλώσσαν, με το να ειπή: «εάν ομιλώ τας γλώσσας των ανθρώπων και των αγγέλων» (Α΄ Κορ. 13, 1).\nΑλλά και η έννοια του λόγου είναι διπλή. Διότι ο ένας λόγος είναι αυτός που προφέρεται με την φωνήν και που χάνεται εις τον αέρα αμέσως μετά την προφοράν του. Ο άλλος δε είναι «ενδιάθετος», διότι υπάρχει μέσα εις τας καρδίας. Αυτός είναι διανόημα. Και διάφορος είναι ο τεχνικός λόγος. Να προσέχης να μη σε ξεγελάσει ποτέ η συνωνυμία της λέξεως. Διότι πώς θα υπήρχεν ανέκαθεν ο ανθρώπινος λόγος, εφ’ όσον ο άνθρωπος έλαβε την αρχήν της δημιουργίας του κάπου εδώ κάτω; Πριν από τον άνθρωπον υπήρχαν θηρία. Πριν από τον άνθρωπον υπήρχαν κτήνη. Δηλαδή, όλα τα ερπετά, όλα τα χερσαία ζώα και όλα τα ζώα που ζουν εις το νερόν, τα πετεινά του ουρανού, τα άστρα, ο ήλιος, η σελήνη, τα βότανα, τα σπέρματα, η γη, η θάλασσα, ο ουρανός. Δεν υπήρχε λοιπόν ανέκαθεν ο ανθρώπινος λόγος, αλλ’ ούτε ο λόγος των αγγέλων.\nΟλόκληρος η κτίσις είναι κατωτέρα από τους αιώνας, διότι έλαβε την αρχήν της από τον Κτίστην. Και ο λόγος που υπάρχει εις την καρδίαν και αυτός είναι νεώτερος από καθένα από τα νοητά. Ομιλών προς χάριν σου διά τον Μονογενή, τον ωνόμασε Λόγον. Όπως λοιπόν και το φώς θα τον ειπή ολίγον παρακάτω και ζωήν και ανάστασιν. Και όπως όταν ακούσης φως δεν κατεβαίνης εις το φως τούτο που γίνεται αισθητόν εις τα μάτια, ούτε όταν ακούσης ζωήν δεν εννοείς την κοινήν αυτή ζωήν, την οποίαν ζουν και τα άλογα ζώα, έτσι και όταν ακούης Λόγον, να προσέξης μήπως εξ’ αιτίας της αδυναμίας της διανοίας κατέλθεις εις χαμερπή και ταπεινά νοήματα. Αλλά να εξετάσης το νόημα της λέξεως.\nΔιατί όμως λέγεται Λόγος; Διά να δειχθή ότι έχει προέλθει από τον νουν. Διατί Λόγος; Διότι εγεννήθη χωρίς πάθος. Διατί Λόγος; Διότι είναι εικών αυτού που τον εγέννησε και τον φέρει εις τον εαυτόν του ολόκληρον. Δεν απέσπασε κομμάτι απ’ εκείνον, αλλ’ υπάρχει από μόνος του τέλειος, όπως και ο ιδικός μας λόγος απεικονίζει ολόκληρον την έννοιά μας.\nΑυτά δηλαδή που εσκέφθημεν εις την καρδίαν μας, αυτά επροφέραμεν διά του λόγου μας και αυτόν το οποίον προφέρεται είναι απεικόνισμα του νοήματος, που υπάρχει εις την καρδίαν. Διότι ο λόγος προφέρεται από το περίσσευμα της καρδίας. Και είναι η καρδία μας ωσάν κάποια πηγή, ο δε λόγος που προφέρεται ωσάν κάποιο ρυάκι που ρέει από την πηγήν αυτήν. Τόσο λοιπόν είναι αυτό το οποίο απορρέει, όσο είναι αυτό το οποίο πρώτα αναδύεται από μέσα. Και ό,τι λογής είναι αυτό το οποίο είναι κρυμμένο, τέτοιο είναι και αυτό το οποίο φαίνεται.\nΕίπε λοιπόν Λόγον, διά να παραστήση την απαθή γέννησιν από τον Πατέρα και διά να θεολογήση προς χάριν σου την τελείαν ύπαρξιν του Υιού και δια να υποδηλώση μ’ αυτά την άχρονον συνάφειαν του Υιού προς τον Πατέρα. Άλλωστε και ο ιδικός μας ο λόγος, που είναι γέννημα του νου, γεννάται απαθώς, δηλαδή δεν τέμνεται, ούτε μερίζεται, ούτε ρέει αλλά παραμένων ολόκληρος ο νους εις την σύστασίν του, παράγει ολόκληρον και τέλειον τον λόγον. Και ο λόγος ο οποίος εξεπορεύθη περιέχει εντός του ολόκληρον την δύναμιν του νου που τον εγέννησεν.\nΌσον λοιπόν είναι ευσεβές, αυτό να λάβωμεν από την λέξιν Λόγος διά την θεολογίαν του Μονογενούς. Αυτό που τυχόν εύρης να είναι σφαλερόν και φαίνεται ανάρμοστον, να το αφήνης και με κάθε τρόπον να το υπερπηδάς. «Εν αρχή ην ο Λόγος». Εάν δε έλεγεν «εν αρχή ην ο Υιός», με την ονομασίαν του Υιού θα υπησείρχετο μαζί και η έννοια του πάθους. Επειδή λοιπόν εις ημάς, αυτά τα οποία γεννούν μέσα στον χρόνο και με πάθος, διά τούτο επρόλαβε και είπε Λόγον διά να διορθώση εκ των προτέρων τας αναρμόστους αντιλήψεις και διά να σου διαφυλάξη άτρωτον την ψυχήν.\nΚαι ο Λόγος ην προς τον Θεόν. (Ιωάν. 1,1).\nΠάλιν εδώ το «ην» λέγεται δι’ αυτούς που βλασφημούν ότι δεν υπήρχε. Που ήταν ο Λόγος; Όχι βέβαια εις κάποιον τόπον. Διότι τα απερίγραπτα δεν περιέχονται εις τόπον. Αλλά πού ήταν; Πλησίον εις τον Θεόν. Ούτε ο Πατήρ καταλαμβάνει κάποιον τόπον ούτε ο Υιός κάποιαν περιοχήν που να γίνεται παραδεκτή διά της περιγραφής. Αλλ’ άπειρος είναι ο Πατήρ, άπειρος είναι και ο Υιός. Καθετί που θα μπορούσες να εννοήσεις, και όπου θα ημπορούσες να πορευθής με το πνεύμα σου, θα το εύρης να είναι γεμάτον από την παρουσίαν του Θεού. Παντού εις όλα θα εύρης να επεκτείνεται συγχρόνως και η ύπαρξις του Υιού. «Και ο Λόγος ην προς τον Θεόν». Πρέπει να θαυμάσης την ακρίβειαν κάθε λέξεως. Δεν είπεν «εν τω Θεώ ην ο Λόγος» αλλά «προς τον Θεόν», διά να παραστήση το ιδιαίτερον γνώρισμα της υποστάσεως.\nΔεν είπεν «εν τω Θεώ» διά να μη δώση λαβήν διά σύγχυσην της υποστάσεως. Διότι πονηρά είναι και εκείνη η βλασφημία αυτών, οι οποίοι επιχειρούν και συγχέουν τα πάντα, και οι οποίοι λέγουν ότι ο Πατήρ και ο Υιός και το Άγιον Πνεύμα είναι ένα υποκείμενον και εις ένα και το αυτό πράγμα αποδίδονται διάφορα ονόματα.1 Η ασέβεια είναι πονηρά και ημπορή να αποφεύγεται όχι ολιγώτερον από όσον και εκείνη αυτών, οι οποίοι βλασφημούν και λέγουν ότι ο Υιός του Θεού κατά την ουσίαν του είναι ανόμοιος προς τον Θεόν Πατέρα.\n«Και ο Λόγος ην προς τον Θεόν». Έπειτα με το να χρησιμοποιήσει συγχρόνως την λέξιν Λόγος διά να παραστήση την απαθήν γέννησιν, γρήγορα κατέπαυσεν και την ζημίαν που γίνεται ης ημάς από τον Λόγον. Και τρόπον τινά αφού τον αποσπά από την συκοφαντία των βλασφήμων, τι πράγμα, λέγει είναι ο Λόγος; «Θεός ην ο Λόγος».\nΝα μη, παρακαλώ, επινοής διαφοράς λόγων, διά να μην προσάψης κάποιαν βλασφημίαν εις την διδασκαλίαν περί του Αγίου Πνεύματος εξ’ αιτίας των κακών επινοημάτων. Έχεις την απόφασιν. Υποτάξου εις τον Κύριον. «Θεός ήταν ο Λόγος. Αυτός ήταν ανέκαθεν κοντά εις τον Θεόν» (Ιωάν. 1, 1-2). Πάλιν ανακεφαλαιώνεται με ολίγας λέξεις ολόκληρος η θεολογία, που ο ευαγγελιστής μας παρέδωκε περί του Μονογενούς. Αυτός ποιος είναι; Αυτός είναι ο Λόγος, ο Θεός. Αφού δηλαδή σου εσχημάτισεν την έννοιαν σχετικά με Αυτόν, με το να εντυπώση τρόπον τινά εις την ψυχήν σου με την διδασκαλίαν αυτά που είναι άγνωστα και με το να θρονιάση εις την καρδίαν σου τον Λόγον Χριστόν, έπειτα λέγει «Αυτός».\nΠοιος είναι αυτός; Να μη παρατηρήσεις έξω, εξετάζων προσεκτικώς αυτό το οποίον σου υποδηλώνει η δεικτική λέξις, αλλά να εισέλθης εις τα απόκρυφα της ψυχής σου και τον Θεόν. Που εδιδάχθης ότι υπάρχει «εν αρχή», δηλαδή αυτόν ο οποίος προήλθεν ως Λόγος, που ήταν κοντά εις τον Θεόν, αυτόν αφού γνωρίσης και θαυμάσης και προσκυνήσης τον Δεσπότην σου, αυτόν ο οποίος εγκατεστάθη εις σε διά της διδασκαλίας, να γνωρίζης ότι αυτός ήταν «εν αρχή», δηλαδή πάντοτε πλησίον εις τον Θεόν, τον Πατέρα του.\nΑυτάς τας ολίγας λέξεις, παρακαλώ, να διατηρήσετε, με το να τας εντυπώσετε ωσάν σφραγίδαν εις την μνήμην σας. Αυταί θα είναι απόρθητον τείχος εις τας επιθέσεις αυτών οι οποίοι σκευωρούν. Αυταί είναι φυλακτήριον των ψυχών, σωτηρία δι’ αυτούς οι οποίοι τας προτάσσουν.\nΑν κάποιος σε επλησίαζε και σου έλεγε: εγεννήθη, ενώ δεν υπήρχε, διότι εάν υπήρχε τότε πως εγεννήθη;, να αποκρούης την βλασφημίαν εναντίον της δόξης του Μονογενούς, ωσάν δαιμονική φωνή. Εσύ δε να επαναλαμβάνης τα ευαγγελικά λόγια: «εν αρχή ήταν ο Λόγος και ο Λόγος ήταν προς τον Θεόν και Θεός ήταν ο Λόγος. Αυτός υπήρχεν ανέκαθεν πλησίον του Θεού».\nΝα ειπής διά τετάρτην φοράν το «ην» και θα καταργήσης τα δικά τους ουκ ην. Αυτά τα θεμέλια της πίστεως να παραμείνουν ασάλευτα. Επάνω εις αυτά θα κτίσωμεν επιπλέον, εφ’ όσον το επιτρέψη ο Θεός, και τα υπόλοιπα. Διότι δεν ημπορούμεν να σας τα είπωμεν όλα διά μιας, δια να μην αχρηστεύσωμεν με την υπερβολική έκτασιν του λόγου αυτά τα οποία με κόπον έχετε συλλέξει.\nΔιότι η διάνοια αδυνατούσα να συλλάβη όλα μαζί, παθαίνει το ίδιον με την κοιλίαν, η οποία αδυνατή να χωνεύση, εξ’ αιτίας του υπερβολικού κόρου, αυτά τα οποία έφαγε.\nΣας εύχομαι λοιπόν να γλυκαθήτε μεν κατά την γεύσιν, να ωφεληθείτε δε κατά την χώνευσιν. Εγώ δε στέκομαι έτοιμος προς χάριν σας διά την διακονίαν των υπολοίπων, με την βοήθειαν του Ιησού Χριστού του Κυρίου μας, εις τον οποίον ανήκει η δόξα και η δύναμις εις τους απεράντους αιώνας.\nΣημείωση: 1. Υπονοεί τον Σαβέλλιον και τους οπαδούς του, οι οποίοι εδέχοντο ότι ο εις Θεός φανερώνεται άλλοτε ως Πατήρ, άλλοτε ως Υιός και άλλοτε ως Άγιον Πνεύμα. Ότι δηλαδή τα τρία πρόσωπα της Αγίας Τριάδος είναι τρόποι φανερώσεως. Προσωπεία, με τα οποία η απρόσωπος θεότης εφανερώθη εις τον κόσμον.\nΔημιουργία αρχείου: 24-4-2017.\nΤελευταία μορφοποίηση: 24-4-2017.


Το πλήρες βιβλίο της εναλλακτικής ιατρικήςΚωδικός: 978-960-364-619-8Έτος έκδοσης: 2013Συγγραφέας: Moritz, AndreasΕκδοτικός οίκος: ΔΙΟΠΤΡΑΙατρική\nΑιώνες πριν, οι χρόνιες παθήσεις σπάνιζαν. Στις αρχές του 20ού αιώνα, μόλις 10 στα 100 άτομα υπέφεραν από κάποια χρόνια πάθηση. Σήμερα, οι χρόνιες παθήσεις αποτελούν το 90 τοις εκατό όλων των προβλημάτων υγείας - σε μια εποχή που η συμβατική ιατρική έχει στη διάθεσή της όλα τα μέσα της σύγχρονης τεχνολογίας. Γιατί συμβαίνει αυτό; Επειδή οι περισσότερες ιατρικές αγωγές εστιάζουν αποκλειστικά και μόνο στο να εξαλείφουν τα συμπτώματα της πάθησης και όχι στους λόγους εκδήλωσης της πάθησης. Και αυτό είναι το μεγαλύτερο μειονέκτημα του σύγχρονου ιατρικού συστήματος.\nΟ Andreas Moritz, μέσα από το "Πλήρες Βιβλίο της Εναλλακτικής Ιατρικής", αποτέλεσμα συστηματικής 35χρονης έρευνας στο χώρο της υγείας, και της πλούσιας κλινικής εμπειρίας του, αποδεικνύει τεκμηριωμένα ότι τα αίτια της νόσησης βρίσκονται στον εσωτερικό μας κόσμο και ότι είναι στο χέρι μας να ενεργοποιήσουμε τους μηχανισμούς αυτοθεραπείας που διαθέτει ο οργανισμός μας.\nΑυτό το βιβλίο θα σας βοηθήσει να αποδεσμεύσετε την τεράστια θεραπευτική δύναμη που βρίσκεται μέσα σας και να αποκαταστήσετε την ισορροπία σε σώμα, νου και πνεύμα. Καταφεύγοντας στη δική σας θεραπευτική δύναμη, θα έχετε την ευκαιρία να βιώσετε μια διαρκή αίσθηση ικανοποίησης - κάτι που αποτελεί τη βάση για να αισθανθείτε ευτυχισμένοι.\nΔιαβάστε τα συγκλονιστικά πορίσματα από επίσημες πολυετείς έρευνες και μελέτες για:\n- τις θαυματουργές λοιμώξεις\n- τη χοληστερόλη που σώζει ζωές\n- τη θεραπευτική δύναμη της αγάπης\n- τους κρυφούς κινδύνους από τα βιταμινούχα συμπληρώματα\n- τα ανθυγιεινά δημητριακά πρωινού για τα παιδιά μας\n- τους μύθους και τις αλήθειες γύρω από τη σοκολάτα\n- το αν το αγελαδινό γάλα ενδείκνυται για τον άνθρωπο\n- την ασπαρτάμη και άλλα γλυκά δηλητήρια\n- τα χαμηλών λιπαρών τρόφιμα που παχαίνουν\n- τον αυτισμό που προκαλεί στα μικρά παιδιά η υπερβολική τηλεόραση\n- τον σωστό ύπνο που οδηγεί στην απώλεια βάρους\n- τα οφέλη της χορτοφαγίας.\nΤίτλος πρωτότυπου: Timeless Secrets of Health & Rejuvenation


Recent content by DanaiF | Travelstories\nRecent content by DanaiF\nΕπανέρχομαι με νέο δίλημμα, δυστυχώς για τα 5 βράδια που έχουμε στη διάθεσή μας, το πρόγραμμα της Σίφνου - Κιμώλου σε συνδυασμό καθίσταται αρκετά δύσκολο λόγω του ότι δε βολεύουν καθόλου τα δρομολόγια προς Πειραιά με τα αεροπορικά που κοιτάμε να κλείσουμε από Αθήνα για Θεσσαλονίκη. Θα πρέπει...\nΚαταρχάς σας ευχαριστώ όλους για τις άμεσες και χρήσιμες απαντήσεις. Αναζωπυρώθηκε ο ενθουσιασμός για ζεύγος Κίμωλος - Σίφνος και δεν το βάζουμε κάτω!! Το Μικρό Παρίσι στην Κίμωλο που πρότεινε ο @barkour κάνει κρατήσεις για 3 διανυκτερεύσεις και πάνω, ωστόσο επειδή μοιάζει εξαιρετικά προσεγμένο...\nΙταλία Μιλάνο και λίμνες\nΤην πρώτη μέρα έχουμε άφιξη στο Μπέργκαμο στις οχτωμιση το πρωί, καμιά ώρα μέχρι Μιλάνο οπότε είναι ολόκληρη μέρα. Και αναχωρούμε την Πέμπτη μέρα το μεσημέρι! Οπότε είναι καθαρές μέρες. Σκέφτομαι την ενοικίαση μηχανής τελικά ως ελαφρώς οικονομικότερης. Για τον γύρο της λίμνης έστω! Έχει κανένας...\nΝα σου πω την αλήθεια στο πλάνο του Κόμο όχι δεν το είχαμε σκοπό. Η ματζόρε, και πόσο μάλλον ο συνδυασμός των δύο, τι γνωρίζω ότι χρειάζεται οπωσδήποτε, οπότε αν θεωρείτε ότι αξίζει θα νοικιάσουμε. Απλά δεν έχουμε πιστωτική (είμαστε φοιτητές και δε θα μας βγάλει καμιά τραπεζα) και με χρεωστική...\nΚαλησπερα σας!! Είμαι νέο μέλος στο φορουμ, αν και τους τελευταίους μήνες έχω εθιστεί στο να διαβάζω υπέροχες ταξιδιωτικές ιστορίες εδώ! Τον Μάιο σχεδιάζω ένα ταξίδι με το αγόρι μου για βόρεια Ιταλία. Οι μέρες που έχουμε είναι άι πέντε με 4 διανυκτερεύσεις. Το πλάνο που είχα αρχικά ήταν ένας...\nΚαλησπέρα!! Είμαι καινούργια στο forum και αν και διάβασα πολλα, ξεκιναω ενα καινουργιο θεμα για να με κατατοπισετε ακομα περισσοτερο! Το αντικειμενο του διλημματος...εννοειται ο προορισμος καλοκαιριων διακοπων! Για να σας μεταδωσω το κλιμα: ειμαστε ζευγαρι, 23 χρονων, απο Θεσσαλονικη και αρκετα...


Cryptocoryne Parva - Ενυδρειακά φυτά - Aquazone Portal\nBy PlanTeam, in Ενυδρειακά φυτά, March 25, 2021 , 0 comments, 108 views\nΒαθμός δυσκολίας: Μέτριο Ήπειρος: Ασία Ρυθμός Ανάπτυξης: Αργός Φωτισμός: Μέτριος, Υψηλός, Πολύ Υψηλος\nΗ Cryptocoryne parva είναι το μικρότερο είδος των φυτών Cryptocoryne και κατάγεται από τη Σρι Λάνκα. Αν και είναι γνωστό\nστον κόσμο του ενυδρείου εδώ και πολλά χρόνια,δεν είναι ένα κοινό φυτό και δεν το συναντάμε πολύ, κάτι που οφείλεται\nμάλλον στον αργό ρυθμό ανάπτυξης του. Είναι από τα λίγα είδη που δεν αλλάζει το σχήμα των φύλλων και το χρώμα τους και\nόπως αναφέραμε αναπτύσσεται αργά ακόμα και κάτω από ιδανικές συνθήκες. Χρειάζεται περισσότερο φως από τα αλλά είδη\nCryptocoryne γι αυτό είναι καλό να μη καλυφθεί από ψηλότερα φυτά στο ενυδρείο μας. Σε χαμηλό φωτισμό θα χάσει το χαμηλό\nτης ύψος και θα αναπτύσσεται ακόμη πιο αργά. Η προσθήκη co2 όπως και ένα υπόστρωμα πλούσιο σε θρεπτικά συστατικά,\nθα βοηθήσουν σημαντικά στην ανάπτυξη της. Αν δεν υπάρχει δυνατότητα υποστρώματος μπορούμε να χρησιμοποιήσουμε\nταμπλέτες λιπάσματος κοντά στις ρίζες. Αντιδρά έντονα με τρύπες και κιτρίνισμα στην έλλειψη καλίου και σιδήρου. Όπως όλα\nτα είδη Cryptocoryne, έτσι και αυτό, μετά από απότομες μεταβολές στις συνθήκες, μετά από μεγάλες αλλαγές νερού, αλλαγές\nστο φωτισμό ή σε μεταφυτεύσεις, μπορεί να προσβληθεί από την ασθένεια των Cryptocoryne. Αν συμβεί κάτι τέτοιο το μόνο\nπου έχουμε να κάνουμε είναι να κόψουμε τα χαλασμένα φύλλα και να αφήσουμε το φυτό να επανέλθει σιγά σιγά.\nΛόγω του μικρού του ύψους είναι κατάλληλο φυτό για μικρά ενυδρεία. Σε μικρό ενυδρείο μπορούμε να την φυτέψουμε στη\nμεσαία ζώνη ή στην μπροστινή. Σε μεγάλο ενυδρείο, η μπροστινή ζώνη είναι η πιο κατάλληλη για να τη φυτέψουμε και\nαν έχουμε τις κατάλληλες συνθήκες και την υπομονή μετά περίπου από 6 μήνες θα έχουμε ένα όμορφο χαλί.\nΓια να φυτέψουμε την Cryptocoryne parva θα πρέπει να χωρίσουμε το φυτό σε μικρότερα κομμάτια και να τα φυτέψουμε\nσε απόσταση 1εκ μεταξύ τους μέσα στο υπόστρωμα μας. Για να κάνουμε πιο εύκολο το φύτεμα της, μπορούμε να\nχρησιμοποιησουμε μια λαβίδα φύτευσης\nΟ πολλαπλασιασμός της γίνεται με δρομείς, οπότε το κλάδεμα της είναι ακριβώς το ίδιο και με τα αλλά φυτά που\nαναπτύσσονται με δρομείς. Κόβουμε τους νέους δρομείς και τους φυτεύουμε σε κάποιο άλλο σημείο του ενυδρείου μας.


Φθηνές πτήσεις από Μαντζίνι στη Skyscanner\nΠτήσεις από Μαντζίνι\nΕννοούσατε πτήσεις για Μαντζίνι;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Μαντζίνι κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Μαντζίνι για κάθε προορισμό.\nΑεροδρόμια κοντά σε Μαντζίνι\n0 χλμ από Μαντζίνι\nΔιεθνές Κινγκ Μσουάτι ΙΙΙ\n45 χλμ από Μαντζίνι\nΠοιοι ταξιδεύουν από Μαντζίνι\nΜαντζίνι οδηγός πόλης


μαιευτήριο Archives - Infokids.com.cy\nΣτις 30 Οκτωβρίου μάθαμε ότι ο Μάρκος Παγδατής έγινε για 3η φορά μπαμπάς. Η σύζυγός του έφερε στον κόσμο ένα υγιέστατο αγορί και οι δύο γονείς πλέουν...\n15/11/2019 Famous Parents\nΟ τοκετός, συχνά, μπορεί να θεωρηθεί μια αρκετά μοναχική διαδικασία για τη γυναίκα. Η επίτοκος ίσως αισθάνεται ότι βρίσκεται μόνη σε έναν «κρύο» χώρο, όπως είναι το...\nΔείτε την πρώτη φωτογραφία της Βίκυς Καγιά με τον νεογέννητο γιο της!\nΤην πρώτη φωτογραφία του νεογέννητου γιου της, από το μαιευτήριο Ιασώ στην Αθήνα, δημοσίευσε πριν από λίγη ώρα η Βίκυ Καγιά και το προφίλ της στο Instagram...\n22/01/2018 Famous Parents\nΧριστιάνα Αριστοτέλους- Γιώργος Εφραίμ: Οι πρώτες φωτογραφίες από την έξοδο από το μαιευτήριο\nΣτις 14:00 μεσημέρι της Τετάρτης η Χριστιάνα Αριστοτέλους πήρε εξιτήριο απο το μαιευτήριο «Μητέρα και παιδί» και εδώ και μερικά λεπτά μαζι με τον Γιώργο Εφραίμ και...\n11/10/2017 Famous Parents\nΗ Χριστιάνα Αριστοτέλους έγινε μαμά – Οι πρώτες εικόνες από το μαιευτήριο!\nΛίγες ώρες μετά την απρόσμενη εμφάνιση στην εκπομπή της σε προχωρημένη εγκυμοσύνη, η Χριστιάνα Αριστοτέλους έφερε τελικά στον κόσμο τον καρπό του έρωτά της με τον Γιώργο...\n09/10/2017 Famous Parents\nΥπάλληλοι μαιευτηρίου καταγράφονται σε βίντεο να κάνουν άσεμνες χειρονομίες σε νεογέννητα\nΟργή έχουν προκαλέσει οι φωτογραφίες και τα βίντεο προσωπικού του νοσοκομείου Naval Hospital Jacksonville, το οποίο κάνει άσεμνες χειρονομίες σε νεογέννητα και τα βάζει να «χορέψουν». Οι...\n20/09/2017 0-12 μηνών\nΑπίστευτο: 31χρονη γέννησε σε εγκαταλελειμμένο πάρκινγκ καθ’ οδόν για το μαιευτήριο!\nΤελικά όσο καλά προετοιμασμένοι κι αν είμαστε για κάποιο γεγονός, υπάρχει πάντα ο απρόβλεπτος παράγοντας που επιφυλάσσει τις μεγαλύτερες εκπλήξεις. Αυτό συνέβη στην 31χρονη Katie Gaeta και...\nΜπαμπάς για 3η φορά ο Μάριος Αθανασίου! Δείτε πώς το ανακοίνωσε\nΟ Μάριος Αθανασίου έγινε μπαμπάς για τρίτη φορά! Η σύντροφος του ηθοποιού, Μάρθα Αλεξοπούλου, έφερε στον κόσμο το δεύτερο παιδάκι τους και οι δύο γονείς δεν θα...\n17/07/2017 Famous Parents\nΣτα δικαστήρια «έσυρε» το κράτος οικογένεια από τη Λεμεσό η οποία γέννησε δίδυμα αλλά μια εβδομάδα αργότερα επέστρεψε στο σπίτι με λάθος βρέφος. Η υπόθεση χαρακτηρίστηκε...\n10/04/2017 Αληθινές Ιστορίες


Βασίλης Γιόγιακας: υπέρ των ασφαλισμένων και των εργαζομένων οι αλλαγές στον ΕΦΚΑ - EPIRUS TV NEWS\nepirustvnews 2/17/2022 09:18:00 π.μ.\nΟ βουλευτής Θεσπρωτίας τόνισε ότι με τις προωθούμενες αλλαγές οι πολίτες θα δουν τις συντάξεις τους να βγαίνουν ταχύτερα, θα έχουν πιο άμεση και πιο εύκολη ενημέρωση και θα μπορούν να προστατευθούν από αυθαιρεσίες ή παραλείψεις υπαλλήλων. Από την άλλη, οι εργαζόμενοι στον ΕΦΚΑ αποκτούν με τα μπόνους ένα ισχυρό κίνητρο παραγωγικότητας, θα έχουν ευκαιρία να διεκδικήσουν ανώτερες θέσεις ευθύνης και θα έχουν τα μέσα να κάνουν τη δουλειά τους. «Το 2021 εκδόθηκαν 80% περισσότερες κύριες συντάξεις σε σχέση με το 2019. Βγήκαν διπλάσιες συντάξεις του τέως ΟΓΑ, απ’ ό,τι το 2020. Όμως θα αδικούσαμε τους πολίτες, θα αδικούσαμε τους εαυτούς μας, αν δηλώναμε ευχαριστημένοι μόνο με αυτά.», σημείωσε ο Β. Γιόγιακας. «Νομοθετούμε έχοντας το βλέμμα μας στους πολίτες, στους ασφαλισμένους. Γι’ αυτό υπάρχει ο ΕΦΚΑ, αυτούς αφορά, σε αυτούς απευθύνεται, από αυτούς στην ουσία χρηματοδοτείται! Στο τέλος της ημέρας, ο πολίτης θέλει να γίνει η δουλειά του, θέλει να εξυπηρετηθεί.» υπογράμμισε ο βουλευτής Θεσπρωτίας. Ακολουθεί το πλήρες κείμενο της ομιλίας.\nΒασίλης Γιόγιακας: υπέρ των ασφαλισμένων και των εργαζομένων οι αλλαγές στον ΕΦΚΑ Reviewed by epirustvnews on 2/17/2022 09:18:00 π.μ. Rating: 5


Συνεχίζεται η έκθεση «Έξοδος» του Θεόδωρου Παπαγιάννη | Ελευθερία\nΤετάρτη 29 Ιουνίου 2022 01:12\nΜεγαλύτερο χρονικό περιθώριο θα έχουν οι φίλοι της τέχνης να επισκεφτούν την έκθεση γλυπτικής «Έξοδος» του Θεόδωρου Παπαγιάννη η οποία πήρε παράταση μέχρι και τη Δευτέρα 31 Ιανουαρίου, (αντί για 7 Ιανουαρίου όπως είχα αρχικά προγραμματιστεί).\nΗ έκθεση πραγματοποιείται στον Πολιτιστικό Πολυχώρο “Δ. Χατζής” (ώρες λειτουργίας: 12-2 το πρωί και 6-10 το απόγευμα (εκτός αργιών).\nΟ Θ. Παπαγιάννης\nΟ ίδιος ο καλλιτέχνης αναφέρει σχετικά με την έκθεση:\n«Η έκθεση αυτή είναι αφιερωμένη στα 200 χρόνια από την Ελληνική Επανάσταση.\nΜια πορεία με το πλήθος και τους οπλαρχηγούς να προηγούνται, που βγαίνει από μαύρη τρύπα, πορεύεται σε ένα κόκκινο πανί, το οποίο συμβολίζει το αίμα που χύθηκε.\nΟι μεγάλες μορφές δεξιά και αριστερά εκφράζουν τους αγωνιστές συμπαραστάτες του αγώνα. Δύο από αυτές οι μούσες των ποιητών˙ του Σολωμού και του Κάλβου, που υμνούν τον αγώνα των εξεγερμένων Ελλήνων.\nΑν το πέτυχα, εσείς θα το κρίνετε».\nΗ Ελένη Μάργαρη\n«Σε δύσκολες εποχές, χαλεπούς καιρούς και αντίξοες περιστάσεις οι άνθρωποι συχνά αναζητούν την προστασία μιας μορφής υπερφυσικής, μιας δύναμης υπερβατικής. Όταν τα προβλήματα μοιάζουν ανυπέρβλητα ανασηκώνουμε το βλέμμα αποζητώντας τη χαμένη ασφάλεια, την ελπίδα και το κουράγιο για να συνεχίσουμε την επίφοβη πορεία. Σταθερότητα, σιγουριά και δέος εμπνέουν τα Φαντάσματα του Θόδωρου Παπαγιάννη. Στέκουν με τα υπερφυσικά σε μέγεθος, αφαιρετικά στην απόδοση σώματά τους σαν μορφές θεοτήτων αρχετυπικές, φύλακες και προστάτες των ανθρώπων που με δέος τα προσεγγίζουν για να τα παρατηρήσουν από κοντά. Οι εικονογραφικές τους ρίζες φτάνουν βαθιά στις προϊστορικές απεικονίσεις θεοτήτων. Είναι όμως φτιαγμένα από τα υλικά της νεότερης ελληνικής ιστορίας. Τα πρώτα Φαντάσματα του Θόδωρου Παπαγιάννη κατασκευάστηκαν από τα αποκαΐδια του κτηρίου του Πολυτεχνείου, μετά το βανδαλισμό του το 1991. Σαν εκείνα τα κατεστραμμένα υλικά να αναγεννήθηκαν μέσα από την τέχνη του, να έλαβαν νέα μορφή και να στάθηκαν ξανά όρθια νικώντας την καταστροφή, τη φωτιά και το θάνατο. Τα τελευταία τριάντα χρόνια, όμως, από το εργαστήριό του γεννήθηκαν νέες μορφές, σύμβολα της ίδιας της ζωής και των διαφορετικών της προσώπων. Πολεμιστές και ήρωες, ζευγάρια και μητέρες, μουσικοί και ηγεμόνες, αλληγορίες της γονιμότητας και ξόανα του πολέμου, σαν τα μέλη ενός σύγχρονου Δωδεκάθεου, δημιουργήθηκαν με μόχθο και φαντασία. Υψώνονται αγέρωχα, σαν φαντάσματα των φόβων και των ελπίδων των ανθρώπων, γεμάτα νοήματα και συμβολισμούς, τα οποία κάθε θεατής μπορεί να αντιληφθεί με το δικό του τρόπο και να εντοπίσει στα υπερφυσικά τους σώματα αρχέγονες πεποιθήσεις και σημερινές ανησυχίες.\nΣτη δυσχερή συγκυρία των τελευταίων ετών συνέπεσαν και οι εορτασμοί των διακοσίων χρόνων από την Εθνική μας Παλιγγενεσία. Η εικόνα των Μεσολογγιτών που τρέχουν όλοι μαζί ενωμένοι προς την ελευθερία και το θάνατο μοιάζει σήμερα συγκινητικά επίκαιρη από κάθε άποψη.\nΤο έργο Έξοδος του Θόδωρου Παπαγιάννη στέκει στον αντίποδα των Φαντασμάτων. Οι μορφές από τερακότα δεν είναι φτιαγμένες για να στέκουν μόνες, αλλά για να είναι όλες μαζί. Η δύναμη, η μεγαλοπρέπειά τους πηγάζει από την ενότητά τους. Αναρίθμητες μορφές βγαίνουν από τη σκοτεινή πύλη της μαρτυρικής πόλης και κατευθύνονται προς το φως. Η Έξοδος, βέβαια, δεν αποτελεί μια αυθαίρετη συγκέντρωση μορφών. Είναι μια μελετημένη απόδοση των ηρωικών Μεσολογγιτών και της συντεταγμένης, αν και απέλπιδας, πορείας τους προς την ελευθερία. Προπορεύονται οι πολεμιστές, οι νέοι δυνατοί άνδρες με τα όπλα που ανοίγουν το δρόμο για τα γυναικόπαιδα και τους ηλικιωμένους που ακολουθούν. Κάποιες μορφές ανάμεσα στο πλήθος ολοφύρονται, θρηνούν, σηκώνουν τα χέρια ψηλά και πιάνουν με απελπισία το κεφάλι τους, τραβούν τα μαλλιά τους• φοβούνται. Όμως κανείς δεν απομακρύνεται από το σύνολο, κανείς δεν οπισθοχωρεί. Οι Μεσολογγίτες και η ηρωική έξοδος από τα τείχη της πόλης τους ενσαρκώνει τον αγώνα όλων των Ελλήνων της εποχής της Επανάστασης. Σαν ποτάμι ρέουν, τρέχουν όλοι μαζί με ορμή προς την ελευθερία, οι περισσότεροι, ωστόσο, βρίσκουν το θάνατο.\nΗ σύνθεση του Παπαγιάννη δεν αποτελεί απλώς μια εικαστική απόδοση του ιστορικού γεγονότος της εξόδου, αλλά μια βαθιά αλληγορική σκηνή. Είναι φόρος τιμής σε όλους όσοι προσφέρουν τη ζωή τους για την ελευθερία. Γι’ αυτό και στο τέλος της γλυπτικής αυτής εγκατάστασης κείται μια μορφή αφαιρετική, σύμβολο όλων των πεσόντων.\nΤο σύνολο της Εξόδου ολοκληρώνεται με τα δυο μεταλλικά εικονοστάσια, που δεν έχουν στο εσωτερικό τους το εικόνισμα ενός αγίου, αλλά προσωπεία. Σαν τα προσκυνητάρια που συναντάμε στους δρόμους, που μαρτυρούν τραγικά δυστυχήματα και θανάτους, έτσι και αυτά θυμίζουν το σκοτωμό των εκατοντάδων Μεσολογγιτών. Οι μάσκες μοιάζουν με νεκρικά εκμαγεία, αλλά και τραγικά θεατρικά προσωπεία που θρηνούν το χαμό, το θάνατο, το ξεκλήρισμα ολόκληρων οικογενειών. Η θυσία των Μεσολογγιτών, το ανυποχώρητο θάρρος τους, η συλλογικότητα του αγώνα τους, που ενσαρκώνεται με τις αναρίθμητες τερακότες, εμπνέουντους θεατές. Δεν μας βοηθούν μόνο να αναλογιστούμε την προσφορά των προγόνων μας πριν από διακόσια χρόνια, αλλά να αντλήσουμε δύναμη και ελπίδα για να αντιμετωπίσουμε ενωμένοι τις σημερινές πρωτοφανείς δυσκολίες που μας πολιορκούν.\nΣτις αντιξοότητες της ζωής οι άνθρωποι συχνά προστρέχουν σε πρόσωπα αγαπητά και αποζητούν μορφές οικείες και μνήμες ευχάριστες για να τους παρηγορήσουν, να τους εμπνεύσουν και να τους καθησυχάσουν.\nΓια εμάς τους Γιαννιώτες η τέχνη του Θόδωρου Παπαγιάννη δεν είναι μόνο οικεία και αγαπητή, αλλά αναπόσπαστο κομμάτι της καθημερινότητας στην πόλη μας. Μετά από μια λαμπρή παρουσία της νέας του δουλειάς στη Θεσσαλονίκη, στο Μουσείο Βυζαντινού Πολιτισμού, ο Παπαγιάννης επέστρεψε στα Γιάννενα. Και η συνάντησή μας για μια ακόμη φορά με την τέχνη του είναι μια απαντοχή. Διότι η στιβαρότητα της γλυπτικής του ενθαρρύνει το θεατή, η επινοητικότητα και η φαντασία του εμπνέουν, η ποιότητα των γλυπτών του προκαλεί το θαυμασμό, ενώ η σταθερότητα της καλλιτεχνικής του παρουσίας παρηγορεί και δίνει ελπίδα, αποδεικνύοντας ότι η ζωή και η τέχνη συνεχίζονται και μας δείχνουν την πορεία της εξόδου από την κρίση και τις αντιξοότητες».\nΜπαίνει σε λειτουργία το myergani.gov.gr 17 Δεκεμβρίου 2021 By Eleftheria\nΔεν εντάχθηκαν ακόμα οι παλιότεροι απόφοιτοι του Τμήματος Εικαστικών Τεχνών 17 Δεκεμβρίου 2021 By Eleftheria


Φωτογραφική Ομάδα Άρτας.Ημέρες Φωτογραφίας Άρτας 2020 .Αναλυτικά το Προγραμμα εκδηλώσεων. :: Mpoukanews\nΑρχική Σελίδα > Φωτογραφική Ομάδα Άρτας.Ημέρες Φωτογραφίας Άρτας 2020 .Αναλυτικά το Προγραμμα εκδηλώσεων.\nΥπακούοντας στα προστάγματα των καιρών οι Ημέρες Φωτογραφίας Άρτας από την Φωτογραφική Ομάδα art.A's Φ.Ο.Α. θα πραγματοποιηθούν με προβολές σε διάφορα σημεία της πόλης και επίκεντρο την ισόγεια αίθουσα του Ιστορικού Δημαρχείου επί της Σκουφά. Τα εγκαίνια της έκθεσης θα γίνουν Δευτέρα 29 Ιουνίου, στις 21.00 και θα διαρκέσει έως και την Κυριακή 5 Ιουλίου 2020.\nΤην έκθεση επιμελήθηκαν οι Κατερίνα Κούρου και Φωτεινή Παπαχατζή, εισηγήτριες των φωτογραφικών σεμιναρίων, που διοργάνωσε η Ομάδα μας την περίοδο 2019-2020.\nΟι ιδιαίτερες συνθήκες που βιώνουμε εξαιτίας της πανδημίας του covid19 μας οδήγησαν να προσεγγίσουμε την διοργάνωση των φετινών εκδηλώσεων με εναλλακτικό τρόπο. Με απόλυτο σεβασμό στους καινούργιους κανονισμούς που διέπουν την καθημερινότητα, σας καλούμε να γιορτάσουμε την τέχνη της φωτογραφίας, για 3η συνεχόμενη χρονιά, με προβολές φωτογραφικών εκθέσεων σε διάφορα σημεία της πόλης.\nΗ φετινή έκθεση “Εν κλειστ(ρ)ό” των μελών της Φ.Ο.Α δημιουργήθηκε ως ανάγκη για έκφραση μέσω μιας απόπειρας φωτογραφικής αναπαράστασης του εικονικού κόσμου στον οποίο πολλές φορές νιώθουμε ότι ζούμε. Έναν κόσμο που πιθανόν οι απεικονίσεις του τον μεταμορφώνουν.\nΟι Ημέρες Φωτογραφίας Άρτας 2020 περιλαμβάνουν:\n Προβολή της έκθεσης “Εν κλειστ(ρ)ό” των μελών της Φ.Ο.Α. στην ισόγεια αίθουσα του Ιστορικού Δημαρχείου Άρτας (Σκουφά 94).\n Προβολές εκθέσεων φωτογραφίας των φιλοξενούμενων για φέτος φωτογράφων σε Café της πόλης.\n Προβολές φωτογραφικών ντοκιμαντέρ στον υπαίθριο χώρο της «Γαρουφάλειος Στέγη» και στον αύλιο χώρο της Δημοτικής Πινακοθήκης «Γ. Μόραλης»\n Προβολή φωτογραφιών των μελών της Φ.Ο.Α. σε συνδιοργάνωση με το θεατρικό εργαστήρι του Μουσικοφιλολογικού Συλλόγου Άρτας ο «ΣΚΟΥΦΑΣ» .\n Προβολή φωτογραφιών για την συμμετοχή της Φ.Ο.Α. στην εκδήλωση "Τα πρόσωπα της βίας" που διοργάνωσε το Συμβουλευτικό Γυναικών του Δήμου Αρταίων.\nΤο πλήρες πρόγραμμα των εκδηλώσεων θα ανακοινωθεί στον ιστότοπο της Ομάδας www.foartas.com, στη σελίδα της στο fb www.facebook.com/FOart.As/ και στο account του instagram www.instagram.com/foartas/.\nΑναλυτικά το Προγραμμα εκδηλώσεων για τις Ημέρες Φωτογραφίας Άρτας 2020 περιλαμβάνει:\nΔευτέρα 29/06 έως Κυριακή 05/07 και ώρα 21.00\nΠροβολή της έκθεσης των μελών της Φ.Ο.Α. με τίτλο “Εν κλειστ(ρ)ό” στην ισόγεια αίθουσα του Ιστορικού Δημαρχείου Άρτας. (Σκουφά 94)\nΠροβολές εκθέσεων φωτογραφίας των φιλοξενούμενων για φέτος φωτογράφων σε Café της πόλης.\nΝικολέτα Γερολιμίνη (Cult Bar Arta, Πριοβόλου 7-15)\nΣάββας Κόης (Joker Bar, Μάτσου 12)\nΒασίλης Κολτούκης (Χάρτα Συνεργατικό Καφενείο Cafe, Σκουφά 55)\nΤάσος Κουτσιαύτης (Cafe "Palantza" alternative, Μαξίμου Γραικού 24)\nΔευτέρα 29/06 και ώρα 21.00\nΠροβολή φωτογραφικού ντοκιμαντέρ στον αύλιο χώρο της Δημοτικής Πινακοθήκης «Γ. Μόραλης».\nΤρίτη 30/05 και ώρα 21.00\nΠροβολή φωτογραφιών των μελών της Φ.Ο.Α. από την συνεργασία με το θεατρικό εργαστήρι του Μουσικοφιλολογικού Συλλόγου Άρτας ο «ΣΚΟΥΦΑΣ» στον υπαίθριο χώρο της «Γαρουφάλειος Στέγη». Το Ιστορικό Μουσείο “Γαρουφάλειος Στέγη” θα παραμείνει ανοιχτό για το κοινό.\nΤετάρτη 1/07 και ώρα 19.30\nPhoto walk. Απογευματινός φωτογραφικός περίπατος με αφετηρία το Ιστορικό Δημαρχείο Άρτας.\nΠέμπτη 2/07 και ώρα 21.00\nΠροβολή φωτογραφικού ντοκιμαντέρ στον υπαίθριο χώρο της «Γαρουφάλειος Στέγη». Το Ιστορικό Μουσείο “Γαρουφάλειος Στέγη” θα παραμείνει ανοιχτό για το κοινό.\nΠροβολή της συμμετοχής της Φ.Ο.Α. στην έκθεση φωτογραφίας "Τα πρόσωπα της βίας" που διοργάνωσε το Συμβουλευτικό Γυναικών του Δήμου Αρταίων. (Τσαδήμα Άννα Κομμωτήριο Βασ. Κωνσταντίνου 77)\nΦωτογραφική Ομάδα Άρτας | φοα | μέρες Φωτογραφίας Άρτας 2020


Η μετριότητα του πολιτικού συστήματος έχει επιτρέψει κατά καιρούς να «βγαίνουν μπροστά» διάφοροι «μικροί παίκτες». Συγκεντρώνουν κάποια στιγμή τα φώτα πάνω τους αλλά τελικά καίγονται. Θυμηθείτε τις «μέρες Καρατζαφέρη»\nΗ μετριότητα του πολιτικού συστήματος έχει επιτρέψει κατά καιρούς να «βγαίνουν μπροστά» διάφοροι «μικροί παίκτες». Συγκεντρώνουν κάποια στιγμή τα φώτα πάνω τους αλλά τελικά καίγονται. Θυμηθείτε τις «μέρες Καρατζαφέρη» ή τις «μέρες Κουβέλη». Επίδοξοι ρυθμιστές του πολιτικού παιχνιδιού που δεν τα κατάφεραν τελικά κι έτσι εξανεμίστηκαν. Μέχρι πριν μερικές βδομάδες ζούσαμε τις «μέρες Λεβέντη». Τώρα πάει για απόσυρση και αυτός. Από προχθές ζούμε τις «μέρες Καμμένου».\nΗ εμπειρία μου στην πολιτική με έχει διδάξει πως για ένα πραγματικό πολιτικό αποτέλεσμα το μίγμα είναι 50% στρατηγική και 50% τύχη, την οποία όμως πρέπει να είσαι πάντα έτοιμος να την πιάσεις από τα μαλλιά. Η τύχη χαμογέλασε στον Καμμένο.\nΗ δήλωση του Μουζάλα δεν ήταν ούτε σαρδάμ ούτε λάθος. Ο άνθρωπος αυτός που πράγματι έχει εργαστεί σκληρά και φιλότιμα λέει απλά αυτό που πιστεύει. Κι ο Καμμένος, όμως, ο οποίος επίσης τα 'χει δώσει όλα για την αντιμετώπιση του προβλήματος, είδε αυτό που έρχεται. Από τη στιγμή που το ΝΑΤΟ ενεπλάκη στη διαχείριση του προσφυγικού, είναι μαθηματικά βέβαιο πως τα Σκόπια θα επιχειρήσουν να επωφεληθούν πολιτικά διαπραγματευόμενα την ένταξή τους στη «Συμμαχία» με το όνομα «Μακεδονία». Ο Καμμένος με αυτή την αντίδρασή του θυμίζει πως η εθνική θέση για το θέμα αυτό είναι το βέτο του Κώστα Καραμανλή στη Σύνοδο του ΝΑΤΟ στο Βουκουρέστι. Και αυτή η εθνική θέση δεν έχει αλλάξει.\nΠώς θα πάει αύριο έλληνας πρωθυπουργός σε σύνοδο του ΝΑΤΟ να θέσει βέτο, όταν οι υπουργοί του αποκαλούν τα Σκόπια «Μακεδονία»; Θα βάλουν να παίζουν τα βίντεο για να τον ξεφτιλίσουν. Αυτό προλαβαίνει σήμερα ο Καμμένος και τιμά την εντολή που έχει πάρει από τους ψηφοφόρους του με υποδειγματική πολιτική εντιμότητα. Τι θα γίνει; Ό,τι κι αν γίνει ο Καμμένος κατοχυρώνει τη θέση του «ρυθμιστή». Θα είναι μέρες; Θα είναι βδομάδες; Μήνες; Θα εξαρτηθεί από τις επιλογές που θα κάνει.\nΡυθμιστής σημαίνει διαμορφώνω τις εξελίξεις, ανεξάρτητα από τις αντιδράσεις των άλλων. Αν ο Τσίπρας απολύσει τον Μουζάλα, τότε ο Καμμένος ισχυροποιείται πολιτικά και κυβερνητικά, διευρύνοντας και την απεύθυνσή του. Αν φύγει «ηρωικά» από την κυβέρνηση ο Καμμένος, ανοίγοντας ταυτόχρονα το δρόμο σε μια κυβέρνηση ΣΥΡΙΖΑ - ΠΑΣΟΚ - ΠΟΤΑΜΙ, είναι βέβαιο πως θα λάβει ενεργά μέρος στην αναδιάταξη της κεντροδεξιάς (ενόψει και του συνεδρίου της ΝΔ) εμφανίζοντας μάλιστα τον εαυτό του – χωρίς να απέχει και πολύ από την πραγματικότητα – ως τον πλέον αυθεντικό εκφραστή του «καραμανλισμού».\nAlexandroupoli Online: Μέρες Καμμένου!


Equipe: 'Η Σεντ Ετιέν κοιτάζει τον Μισελέν' '); });\nΘΩΜΑΣ ΤΖΟΥΒΑΡΑΣ 27.01.2022 | 22:09\nΟ Μισελέν στην αναμέτρηση της ΑΕΚ με τον Ιωνικό INTIME\nΗ Σεντ Ετιέν βρίσκεται σε αναζήτηση δεξιού μπακ και ο Κλεμάν Μισελέν φέρεται να βρίσκεται στο στόχαστρο των στεφανουά, σύμφωνα με την Equipe.\nΣε ενδιαφέρον της Σεντ Ετιέν για τον Κλεμάν Μισελέν αναφέρεται η Equipe με δημοσίευμα της την Πέμπτη (27/1). Οι στεφανουά βρίσκονται σε αναζήτηση δεξιού μπακ, όμως δεν έχουν καταφέρει να βρουν λύση μετά το ναυάγιο με τον Μαρσέλ Τισεράντ.\nΈτσι, το γαλλικό ρεπορτάζ υποστηρίζει πως μία εκ των εναλλακτικών λύσεων είναι ο 24χρονος μπακ της ΑΕΚ. Η Equipe αναφέρει πως η μετακίνησή του μπορεί να συμβεί με τη μορφή δανεισμού, με τον Κλεμάν Μισελέν να έχει συμβόλαιο έως το καλοκαίρι του 2025 με την Ένωση.\nΣτη Γαλλία ο Μισελέν έχει αγωνιστεί σε Τουλούζ (συνεργάστηκε εκεί με τον νυν προπονητή της Σεντ Ετιέν), Αζαξιό και Λανς, ενώ έχει περάσει και από τις μικρές ομάδες της εθνικής Γαλλίας. Τη φετινή σεζόν ο 24χρονος δεξιός μπακ έχει αγωνιστεί σε 14 παιχνίδια με τη φανέλα της ΑΕΚ και έχει μοιράσει μία ασίστ.


Μοιρασιά στην Καισαριανή | Abola.gr\nby Βασίλης Θεόκλητος Οκτώβριος 23, 2016\nΙσόπαλοι με 1-1 αναδείχθηκαν ο ΓΣ Καισαριανής με τον ΑΟ Χρυσούπολης. Χαρακτηριστικό της αναμέτρησης ότι τα δύο γκολ επιτεύχθηκαν με πέναλτι.\nΣτο αγωνιστικό κομμάτι, χωρίς πάρα πολλές ευκαιρίες κυριάρχησαν η δύναμη και το πάθος οι φιλοξενούμενοι κατάφεραν να ανοίξουν το σκορ στην τελευταία φάση του πρώτου μέρους με τον Βλάμμη να ευστοχεί από την… άσπρη βούλα.\nΜε την έναρξη του δευτέρου μέρους οι γηπεδούχοι προσπάθησαν να φτάσουν στην ισοφάριση και σε αυτό τους βοήθησε η αποβολή του Καραμέτσου στο 76′, όταν και έμειναν με παίχτη παραπάνω στον αγωνιστικό χώρο.\nΜε την πίεση να κορυφώνεται, η δικαίωση για την ομάδα της Καισαριανής ήρθε στο 86′ όταν και καταλογίστηκε πέναλτι για χέρι αμυντικού. Ο Κέτσες ευστόχησε από τα… έντεκα βήματα και ισοφάρισε στο τελικό 1-1.\nΣτα εναπομείναντα λεπτά οι γηπεδούχοι πίεσαν για την ολική ανατροπή ωστόσο δεν κατάφεραν να βρουν εστία και να πανηγυρίσουν την νίκη.\nΚΑΙΣΑΡΙΑΝΗ: Καλαμαράς, Ντούνης (73 Τρυφέρης), Μερμήγγης, Αϊβάζης, Γώγος, Βουτυράς, Δημητριάδης (87 Κουβαριτάκης), Ντατσιονάκης, Χρυσικός Δ., Κετσές, Λάϊος (55 Μπαμπάτσικος). Στον πάγκο ήταν οι Καρναβιάς, Χρυσικός Β., Κοκοσούλης, Χιώτης.\nΧΡΥΣΟΥΠΟΛΗ: Ντελής, Βλαχόπουλος, Κώτσαλος (89’ Λεβεντός), Μουστακάκης (79’ Αποστολάκης), Καμαρέτσος, Μανωλιός, Γεωργίου, Παναγιώτου, Αλτσαντζής, Βλάμης, Μπαϊράς (70’ Κράιας)\nΚαταιγιστική… Άνοιξη !\nΕΠΣΑ: Τα αποτελέσματα του Σαββατοκύριακου στην Αθήνα\nΟ Άγιαξ Ταύρου 3-2 εκτός την Χρυσούπολη\nΜανώλης Θεμέλης: “Ο Κεραμεικός είναι έτοιμος να κατακτήσει αυτό που δικαιούται στην τελευταία στροφή του πρωταθλήματος απέναντι στην Χρυσούπολη που σεβόμαστε”\nAbola Team 3 Σεπτέμβριος 9, 2017


Στο Στόμα του Λύκου: Παράνοια\nΑναρτήθηκε από ΛΥΚΟΣ στις 11:15 μ.μ.\nE ρε πρωτοχρονιάτικα !! Μετά εγώ λέω ότι τρώω σκαλώματα !!!\n1 Ιανουαρίου 2013 - 11:44 μ.μ.\nΤον σκούφο τι τον ήθελες;\n2 Ιανουαρίου 2013 - 1:39 π.μ.\nΝα σου πω ενα ωραιο ??? Η κωδικοποιηση VIN δεν ισχυειστα μηχανακια μας που εχουν 12ψηφιο αρ πλαισιου!!!\n2 Ιανουαρίου 2013 - 9:30 π.μ.\n2 Ιανουαρίου 2013 - 9:59 π.μ.\nθυμάσε που σου είχα πεί να γυρίσουμε ταινία? Πρέπει να μπέι όποσδίποτε και μια σκηνή σε στύλ "Memento" με έναν τύπο που έχει τατουάζ ψηφία σε όλο του το σώμα, τα οποία στο τέλος θα αποκαλύπτουν ποιός ιαπωνέζος έκανε ποιοτικό έλεγχο στο XL πρίν βγέι απο το εργοστάσιο.\n2 Ιανουαρίου 2013 - 10:20 π.μ.\nΠΑΕΙ Ο ΜΙΣΟΣ ΚΑΦΕΣ...\nΤΕΛΙΚΑ, ΕΙΜΑΣΤΕ ΑΠΟΛΥΤΩΣ ΦΥΣΙΟΛΟΓΙΚΟΙ ΑΝΘΡΩΠΟΙ...\nΦΕΡΤΕ ΣΤΟ ΝΟΥ ΣΑΣ ΚΑΠΟΙΟΥΣ ΠΡΑΓΜΑΤΙΚΑ ΠΑΡΑΝΟΗΜΕΝΟΥΣ ΠΟΥ ΑΣΧΟΛΟΥΝΤΑΙ ΜΕ ΧΡΗΜΑΤΙΣΤΗΡΙΑ.....\n2 Ιανουαρίου 2013 - 2:58 μ.μ.\nπρέπει να γραφτεί κι ένα κείμενο για την ... Γυναικεία παράνοια...\nΕΔΩ χάθηκα ανεπιστρεπτί!!....\nΚαλή Χρονιά Λύκε...\nμε ιλιγγιώδεις ταχύτητες στη λεωφόρο της Σκέψης και της αδρεναλίνης στο αίμα....\n2 Ιανουαρίου 2013 - 6:35 μ.μ.\nΡε λυκο αμα δεν το κανεις αυτο πρωτοχρονια,\nποτε θα το κανεις;\nΕχμμ...εδω που τα λεμε εισαι λιγο αρπαγμενος,\nοπως ολοι μας αλλωστε που ασχολουμαστε\nμε τα μηχανακια, και αυτο ειναι που μας κραταει ακομα .\nΑντε καλη επιτυχια, καλη χρονια,και πολλα χαμογελα σε ολους.\n2 Ιανουαρίου 2013 - 11:53 μ.μ.\nΜην τον ακους Χρηστο, τον ξερω καλα, διαβαλλει τους πάντες ο Μπουγάτσας.\n3 Ιανουαρίου 2013 - 12:52 π.μ.\nΜην παραπονιέσαι...τώρα με το ιντερνέ τα βρίσκεις όλα τα VIN στο πιτς φυτίλι...φαντάσου να είσαι στο 1970 με το τηλέφωνο καρφωμένο στο αυτί να προσπαθείς να καταλάβεις τί είπε τώρα μόλις ο γιαπωνέζος σαρακάκης?\nΚαι για την παραγγελία με το τέλεξ τί να πω?\n3 Ιανουαρίου 2013 - 8:06 π.μ.\nΠου να τα ξερω ρε Βασιλη αυτα του 70, οι αλλοι εκει στα ΚΑΠΗ τι σου λενε;\nΤο τηλεφωνο στο ξεκαρφώσανε ή το χεις ακόμα;


Ολοκληρώθηκε το τουρνουά "Θανάσης Χριστοφόρου" (pics) - ebasket.gr\nΚεντρική Ελλάδα Ολοκληρώθηκε το τουρνουά “Θανάσης Χριστοφόρου” (pics)\nΟλοκληρώθηκε το τουρνουά “Θανάσης Χριστοφόρου” (pics)\nΔημοσίευση στις 07/01 13:21\nΗ ομάδα Κ18 της ΑΕΚ ήταν η μεγάλη νικήτρια στο 1ο τουρνουά “Θανάσης Χριστοφόρου”, που διοργάνωσε το Deree – The American College of Greece. Το τουρνουά διοργανώθηκε προς τιμήν του Θανάση Χριστοφόρου, για την προσφορά του στο ελληνικό μπάσκετ και το αθλητικό τμήμα του Αμερικανικού Κολλεγίου Ελλάδος.\n“Arthur Christopher” U18 Basketball Tournament\nΜικρός Τελικός: Α.Σ.Κ. ΝΤΕΡΗ – ΠΑΝΙΩΝΙΟΣ Γ.Σ.Σ. 61-62\nΤελικός: Α.Ε.Κ. – Α.Ο. ΙΚΑΡΟΣ ΚΑΛΛΙΘΕΑΣ: 63-47\nΜε δύο συναρπαστικά παιχνίδια και νικήτρια την Α.Ε.Κ. ολοκληρώθηκε το 1ο τουρνουά καλαθοσφαίρισης «Θανάσης Χριστοφόρου» που διοργανώθηκε στο Deree Gym – Arthur Christopher Court. Ευχαριστούμε τις διοικήσεις, προπονητές και αθλητές της Α.Ε.Κ., ΠΑΝΙΩΝΙΟΥ Γ.Σ.Σ., Α.Ο. ΙΚΑΡΟΥ ΚΑΛΛΙΘΕΑΣ και Α.Σ.Κ.ΝΤΕΡΗ, καθώς και τους κ.κ. Παναγιώτη Γιαννάκη, Βασίλη Σκουντή, Παύλο Αραποστάθη, Γιάννη Θεοδωρόπουλο, Ανδρέα Σπανουδάκη και Cosmote TV και όλους τους φίλους που τίμησαν με την παρουσία τους την μνήμη του αγαπημένου μας “Coach”, του Θανάση Χριστοφόρου. Ενός ανθρώπου που βρέθηκε – ίσως τυχαία στην Ελλάδα – στα τέλη της δεκαετίας του 1960 και παρέμεινε 40 χρόνια σημαδεύοντας με την παρουσία του το Ελληνικό μπάσκετ και το αθλητικό τμήμα του Αμερικανικού Κολλεγίου Ελλάδος.\nΟ Θανάσης Χριστοφόρου γεννήθηκε στο Μπέβερλι της Βοστώνης το 1946 όπου και απεβίωσε το Μάρτιο του 2017. Στα τέλη της δεκαετίας του 1960 τελειώνοντας το Northeastern University ήρθε στην Ελλάδα αγωνιζόμενος με μια ομάδα all-stars της TWA. Οι ικανότητες του ως καλαθοσφαιριστής έγιναν αμέσως αντιληπτές από τον Π.Α.Ο. και την Α.Ε.Κ. ή οποία και τελικά τον απέκτησε, κατακτώντας μαζί της το πρωτάθλημα του 1969 και αγωνιζόμενος με την Εθνική Ομάδα 43 φορές.\nΣαν αθλητής διακρινόταν για την εξαιρετική φυσική του κατάσταση, το σουτ και φυσικά την άμυνα. Ένα στοιχείο που επίσης τον διέκρινε και δεν ήταν σύνηθες για την εποχή ήταν η έφεσή του προς το επιθετικό ρημπάουντ μετά το σουτ. Ως προπονητής δούλεψε σε Α.Ε.Κ., ΜΑΡΟΥΣΙ (το οποίο οδήγησε στην 5η θέση της Α’ Εθνικής το 1978 και την πρώτη συμμετοχή σε Ευρωπαϊκές διοργανώσεις), Γ.Σ. ΠΕΡΙΣΤΕΡΙΟΥ (το οποίο ανέβασε στην Α’ Εθνική το 1983 και διατήρησε τα επόμενα δύο χρόνια στηριζόμενος στην εξαιρετική ομαδική άμυνα – την καλύτερη του πρωταθλήματος μαζί με τα μεγαθήρια της εποχής ΑΡΗ και Π.Α.Ο.Κ.), ΠΑΝΕΛΛΗΝΙΟ (Α’ Εθνική) και ΔΑΦΝΗ (Α1).\nΣαν προπονητής ήταν λάτρης της προπόνησης και του παιχνιδιού με αρχές και με έμφαση στη λεπτομέρεια και τη σκληρή άμυνα. Το scouting και η ανάλυση των αντιπάλων ήταν επίσης χαραχτηριστικό του, τα οποία έκανε με τρόπο εφάμιλλο του σημερινού και πολύ πρωτοποριακά για την εποχή. Ο τρόπος που δούλευε στην ατομική βελτίωση των αθλητών του έθεσε τις βάσεις για τη δημιουργία μεγάλων ομάδων και ανέδειξε σειρά εξαιρετικών αθλητών, πολλοί από τους οποίους έκαναν ή συνεχίζουν να κάνουν μεγάλη καριέρα και σαν προπονητές.\nΣτην καριέρα του από το 1972 έως το 2012 ως διευθυντής του αθλητικού τμήματος του Deree – The American College of Greece, δημιούργησε ένα εξαιρετικό πρόγραμμμα, εφάμιλλο των αμερικανικών πανεπιστημίων. Για όλα τα παραπάνω, αλλά κυρίως για την ακαιρεότητα του χαραχτήρα του και το ήθος του τον θυμούνται με αγάπη όλοι όσοι τον γνώρισαν και συνεργάστηκαν μαζί του, σαν έναν ξεχωριστό ΑΝΘΡΩΠΟ!”.\nΠροηγούμενο “Έριξαν” από την κορυφή τους Μπακς οι Ράπτορς (vid)\nΕπόμενο Δεσποτάκης: “Δουλειά, Θυσίες και Συναίσθημα”


Η Βουλγαρία πρέπει να χαλιναγωγήσει την ξενοφοβική και ρατσιστική βία | Διεθνής Αμνηστία - Ελληνικό Τμήμα\nΗ ΒΟΥΛΓΑΡΙΑ ΠΡΕΠΕΙ ΝΑ ΧΑΛΙΝΑΓΩΓΗΣΕΙ ΤΗΝ ΞΕΝΟΦΟΒΙΚΗ ΚΑΙ ΡΑΤΣΙΣΤΙΚΗ ΒΙΑ\nΔημοσιεύθηκε στις 3 Δεκεμβρίου 2013, 13:46Εκτύπωση\nΒουλγαρία πρέπει να χαλιναγωγήσει την ξενοφοβική και ρατσιστική βία\nΟι βουλγαρικές αρχές πρέπει να στείλουν το ξεκάθαρο μήνυμα ότι θα λάβουν όλα τα απαραίτητα μέτρα για τον περιορισμό των αυξανόμενων επιθέσεων εναντίον προσφύγων και μεταναστών στους δρόμους της Σόφιας, δήλωσε η Διεθνής Αμνηστία.\nΗ έκκληση της οργάνωσης απευθύνεται με αφορμή τη βίαιη επίθεση εναντίον δύο Σύρων, 20 και 30 ετών, και τον τραυματισμό τους στη Σόφια, την 1η Δεκεμβρίου. Ένας τρίτος άνδρας, ο οποίος είχε επίσης στοχοποιηθεί, φέρεται να διέφυγε σώος. Πρόκειται για την έβδομη επίθεση αυτού του είδους στους δρόμους της πόλης από τις αρχές Νοεμβρίου.\n«Μέχρι στιγμής, αντί να ερευνήσουν τις βίαιες αυτές επιθέσεις και να οδηγήσουν τους δράστες στη δικαιοσύνη, οι βουλγαρικές αρχές έχουν προσπαθήσει να υποβαθμίσουν τα γεγονότα και να τα παρουσιάσουν σαν ληστείες. Η Βουλγαρία είναι υποχρεωμένη βάσει του διεθνούς δικαίου να διερευνήσει διεξοδικά κάθε ενδεχόμενο κίνητρο μίσους για τα εγκλήματα αυτά. Τα εγκλήματα μίσους αποτελούν προσβολή της ανθρώπινης αξιοπρέπειας», δήλωσε η Jezerca Tigani, αναπληρώτρια διευθύντρια του προγράμματος της Διεθνούς Αμνηστίας για την Ευρώπη και την Κεντρική Ασία.\n«Οι βουλγαρικές αρχές πρέπει να διατυπώσουν ξεκάθαρα και δημόσια τη θέση ότι η ξενοφοβική και ρατσιστική βία δεν θα γίνεται ανεκτή. Πρόσφυγες και μετανάστες πρέπει να προστατευθούν από οποιαδήποτε περαιτέρω παρενόχληση και βία.»\nΗ τελευταία επίθεση διαπράχθηκε γύρω στις 23:00 την περασμένη Κυριακή στη Σόφια, με αποτέλεσμα τον τραυματισμό των δύο θυμάτων: ένας 27χρονος Σύρος έχει σπασμένη μύτη, ενώ ένας 35χρονος Σύρος έχει υποστεί πολλαπλές εκδορές στο κεφάλι.\nΤο Υπουργείο Εσωτερικών της Βουλγαρίας δήλωσε ότι την επίθεση πραγματοποίησαν περίπου οκτώ άοπλα άτομα –ωστόσο, αυτόπτες μάρτυρες αναφέρουν ότι τα άτομα ήταν περίπου 25 και έφεραν σιδερογροθιές και μαχαίρια. Οι πληροφορίες αναφέρουν ότι η αστυνομία δεν αποκλείει το μίσος ως κίνητρο της επίθεσης.\nΗ νομοθεσία της Βουλγαρίας επιτρέπει τη δίωξη αδικημάτων ως εγκλημάτων μίσους, εάν περιλαμβάνουν βία, ή εάν η επίθεση πραγματοποιείται από ομάδα.\nΠρόκειται για την έβδομη επίθεση στην πρωτεύουσα κατά τις τελευταίες εβδομάδες, με θύματα πρόσφυγες και μετανάστες.\nΣτις 9 Νοεμβρίου, ένας Βούλγαρος τούρκικης καταγωγής, ο Metin, δέχτηκε επίθεση και έκτοτε βρίσκεται σε κώμα.\nΜερικά από τα θύματα των πρόσφατων επιθέσεων είναι έφηβοι. Στις 4 Νοεμβρίου, ο Ali, ένας 17χρονος από τη Συρία, δέχτηκε επίθεση κοντά στο κέντρο υποδοχής αιτούντων άσυλο στη Voenna Rampa, και ένας 18χρονος από το Μάλι ξυλοκοπήθηκε και μαχαιρώθηκε στις 10 Νοεμβρίου.\nΟι επιθέσεις έχουν σπείρει το φόβο στην κοινότητα των προσφύγων και μεταναστών στη Σόφια, οι οποίοι έχουν επίσης καταγγείλει το ογκούμενο κύμα παρενόχλησης και εκφοβισμού εναντίον τους, μεταξύ άλλων, και από άτομα που «περιπολούσαν» τη λεωφόρο Pirozka και άλλους δρόμους της πόλης.\nΗ αύξηση των επιθέσεων και του εκφοβισμού δείχνουν ότι οι αστυνομικές και άλλες αρχές της Σόφιας δεν λαμβάνουν κατάλληλα μέτρα για την αντιμετώπισή τους .\n«Ο τρόπος με τον οποίο οι αρχές χειρίζονται την κατάσταση είναι ανησυχητικός. Προσπαθούν να ρίξουν το φταίξιμο για τις πρόσφατες επιθέσεις στους αλλοδαπούς, λες και δεν πρόκειται για εγκλήματα μίσους. Ωστόσο, τα γεγονότα δείχνουν ότι αυτά είναι εγκλήματα μίσους και πρέπει να διερευνηθούν πλήρως ως τέτοια», δήλωσε ο Borislav Dimitrov, συντονιστής των «Φίλων των Προσφύγων», τοπικής ομάδας που παρέχει υποστήριξη και βοήθεια σε πρόσφυγες και μετανάστες.


Τι κρύβεται πίσω από την εντεινόμενη κόντρα Τουρκίας-Ιράν στον Καύκασο – BanksNews\nΜετά τους ιρανικούς ελιγμούς, ο Ιρανός υπουργός Εξωτερικών, Χοσεΐν Αμίρ Αμπντολαχιάν, κατευθύνθηκε στη Μόσχα, επιδιώκοντας να παρασύρει τη Ρωσία στο πλευρό της Τεχεράνης ενόψει της νέας γεωπολιτικής εξίσωσης, ειδικά επειδή η Ρωσία δεν φαίνεται απόλυτα άνετη με τον τουρκικό ρόλο που την ανταγωνίζεται σε μια περιοχή τη θεωρεί αυλή της. Ο Αμπντολαχιάν είπε ξεκάθαρα ότι η χώρα του δεν θα ανεχθεί γεωπολιτικές αλλαγές και “αλλαγές χάρτη” στον Καύκασο. Αυτό, εκτός από την κλιμάκωση των εντάσεων με το Αζερμπαϊτζάν, αντικατοπτρίζει μια προσπάθεια του Ιράν να δημιουργήσει μια νέα αρένα σύγκρουσης στην περιοχή, αλλά αυτό που άκουσε από τον Ρώσο ομόλογό του, Σεργκέι Λαβρόφ, δεν ήταν πολύ ενθαρρυντικό για τους Ιρανούς. Ο τελευταίος επανέλαβε την προτεραιότητα της Ρωσίας να βρει μια εξαμερή πλατφόρμα που θα συγκεντρώνει τη Ρωσία, την Τουρκία, το Ιράν, το Αζερμπαϊτζάν, την Αρμενία και τη Γεωργία, για περιφερειακή συνεργασία. Η Μόσχα ήταν σαφές ότι δεν ήθελε να κλιμακώσει εκ νέου την κατάσταση στην περιοχή.\nReuters: Πετροχημικά από τη Βενεζουέλα ξεφορτώνονται στις ΗΠΑ παρά τις αμερικανικές κυρώσεις\nΠαγκόσμια Τράπεζα: Η κλιματική αλλαγή θα εκτοπίσει εκατομμύρια κατοίκους της Αν. Αφρικής έως το 2050\nFAZ: Το “βρώμικο μυστικό” του Ερντογάν\nbanksnews March 12, 2021 March 12, 2021\n«Το δικό μου κάλεσμα (σ.σ.: για τις εσωκομματικές εκλογές του ΚΙΝΑΛ) απευθύνεται σε...\nΟ Γάλλος πρόεδρος Εμανουέλ Μακρόν συναντήθηκε σήμερα το απόγευμα με τον Ιταλό πρωθυπουργό...


Δημήτρης Ουγγαρέζος πέθανε η μητέρα του - yupiii.gr\nCelebrity News|19.10.2019 |13:28|\nΈφυγε από την ζωή η μητέρα του\nΒαρύ πένθος για τον Δημήτρη Ουγγαρέζο.\nΟ γνωστός παρουσιαστής έχασε την μητέρα του, η οποία έφυγε από την ζωή τα ξημερώματα του Σαββάτου. Η μητέρα του έδινε το τελευταίο διάστημα μεγάλη μάχη για να κρατηθεί στη ζωή, την οποία δυστυχώς δεν κατάφερε να κερδίσει.\nΣτις αρχές του έτους είχε χάσει και τον πατέρα του, μια απώλεια που του είχε στοιχήσει αρκετά. Για εκείνη την απώλεια του είχε γράψει: «Ο πατέρας μου, ο μαστρο -Γιώργης, Α’ Μηχανικός στα καράβια κέρναγε τις νοσοκόμες καριόκες που έκανε γιο. Είμαι μοναχοπαίδι, μοναχογιός κι αυτή ήταν η πρώτη απώλεια που αντιμετώπισα στη ζωή μου. Δεν έχω βιώσει άλλη και δεν ήξερα πώς είναι. Όλο αυτό με «μαύρισε». Με το πέρας του χρόνου, όταν θα ηρεμήσω, θα κάτσω και θα το αναλύσω, θα το αφήσω να με οδηγήσει μόνο του. Τότε, θα μπορώ να μιλήσω πιο άνετα γι’ αυτό το θέμα. Μα, ο πατέρας μου ζει μέσα μου. Ο πατέρας μου είμαι εγώ. Είναι ένα δικό μου κομμάτι και πάντα θα είναι. Ας μην πούμε κάτι άλλο γι’ αυτό, σε παρακαλώ…»


Οι τελευταίες μέρες του κρύου! Πώς να φροντίσεις την επιδερμίδα σου για να υποδεχτείς την Άνοιξη! - Tlife.gr\nΟι τελευταίες μέρες του κρύου! Πώς να φροντίσεις την επιδερμίδα σου για να υποδεχτείς την Άνοιξη!\nΜάρτιος: αυτός ο μήνας που μας κάνει να πεταγόμαστε από το κρεβάτι για να δούμε τι καιρό έχει εκεί έξω. Γιατί ο Μάρτιος είναι θεωρητικά ο πρώτος μήνας της Άνοιξης, αλλά πρακτικά ο τελευταίος μήνας του Χειμώνα (με το κρύο που κάνει εκεί έξω δεν χρειάζεται να σου εξηγήσω το γιατί!). Υπομονή! Μερικές εβδομάδες κρύου είναι και θα περάσουν! Εν τω μεταξύ εκμεταλλεύσου το διάστημα και φρόντισε την επιδερμίδα σου ακολουθώντας τα παρακάτω tips...\nΒούρτσισε το... σώμα σου!\nΈνα δύο σε ένα tip που και σε ζεσταίνει και διώχνει μακριά τα νεκρά κύτταρα κάνοντας απολέπιση είναι το εξής: πάρε μια σκληρή βούρτσα σώματος και τρίψε το σώμα σου πριν μπεις για μπάνιο 3 περίπου φορές την εβδομάδα. Ξεκίνησε από τα πόδια και προς τα πάνω κάνοντας απαλές κυκλικές κινήσεις. Με τον τρόπο αυτό αυξάνεται η κυκλοφορία του αίματος (που σημαίνει πως ζεσταίνεσαι) και φεύγει το νεκρό δέρμα. Plus: η επιδερμίδα σου απορροφά ευκολότερα τα ευεργετικά συστατικά της κρέμας που θα χρησιμοποιήσεις μετά. Η (5) Klapp Ionic Brush (€54.00)είναι ιδανική γι' αυτό τον σκοπό!\nΚάνε ενυδατικά αφρόλουτρα...\nΜε το κρύο που κάνει το δέρμα μας σκάει. Από την άλλη, σκέφτεσαι ότι σε μερικές εβδομάδες απο τώρα θα φοράς κοντά μήκη χωρίς καλσόν. Και φυσικά μέχρι τότε θα πρέπει να έχεις εξαφανίσει το σκασμένο δέρμα που κρύβεται τώρα κάτω από τα τζιν. Πώς; Αγόρασε γάλα σε σκόνη και αιθέριο έλαιο λεβάντας όπως το (1) Apivita. Μια με δύο φορές την εβδομάδα γέμισε την μπανιέρα σου με ζεστό νερό, βάλε μιάμιση κούπα γάλα σε σκόνη και 4-5 σταγόνες αιθέριο έλαιο λεβάντας και απόλαυσε ένα χαλαρωτικό αφρόλουτρο. Το γαλακτικό οξύ που περιέχει είναι γνωστό για τις ενυδατικές του ιδιότητες.\nΕπένδυσε οπωσδήποτε σε μια κρέμα σώματος σε μορφή souffle ή butter. Για ακόμη περισσότερη ενυδάτωση φρόντισε να έχει γάλα (είπαμε! Είναι πλούσιο σε ενυδατικές ιδιότητες!) και μέλι. Εμείς λατρεύουμε την (4) Creme de Corps της Kiehl's (€35.00), ένα προϊόν στο οποίο ορκίζονται και πολλές stars (δες εδώ ποιες)!\nΕνυδατικές μάσκες ύπνου!\nΤο οκτάωρο του ύπνου σου είναι ένα πολύ καλό διάστημα για να επανορθώσει το ίδιο σου το δέρμα την ζημιά που έχει υποστεί όλη μέρα. Και όταν μιλάμε για το Μάρτιο, η ζημιά αυτή έχει να κάνει με την αφυδάτωση της επιδερμίδας μας. Το ήξερες ότι στην αγορά υπάρχουν μάσκες ύπνου τις οποίες αφήνεις όλη νύχτα, ξεπλένεις το επόμενο πρωί και η επιδερμίδα σου είναι ανανεωμένη; Δοκίμασε την (2) Moisture Surge Overnight Mask, Clinique (€26.00) 1-2 φορές την εβδομάδα και η Άνοιξη θα σε βρει ενυδατωμένη και ανανεωμένη!\nΑπολέπιση με θερμαντικές μάσκες\nΘερμαντικές μάσκες είναι εκείνες που θερμαίνονται όταν έρθουν σε επαφή με ελαφρώς βρεγμένη επιδερμίδα και αφαιρούν τους ρίπους και τα μαύρα στίγματα. Και αν θες να χρησιμοποιήσεις μια τέτοια μάσκα, τώρα είναι η πιο κατάλληλη ευκαιρία αφού εκεί έξω το κρύο ακόμη καλά κρατεί. Μια τέτοια είναι και η (3) Warming Mineral Mask της The Body Shop την οποία μπορείς να κάνεις μια φορά την εβδομάδα. Γιατί, λοιπόν, να μην ορίσεις την Κυριακή ως την ημέρα του beauty routine σου;\nΘερμαντικό spa ποδιών\nΕπίσης, η μέρα που θα φορέσεις τα αγαπημένα σου πέδιλα δεν αργεί και πολύ. Εν τω μεταξύ έχεις περάσει έναν Χειμώνα κρύβοντας τα πόδια σου, πράγμα που σημαίνει ότι σίγουρα δεν τα έχεις φροντίσει όσο πρέπει. Παρακάτω σου έχουμε μια συνταγή που και ξεκουράζει τα πόδια, και τα ζεσταίνει (αλήθεια!) και τα κάνει να δείχνουν πιο όμορφα και περιποιημένα.\n½ φρέσκο τζίντζερ, καθαρισμένο και τριμμένο\nΑνάμειξε όλα τα υλικά και έπειτα πέρασε το μείγμα στα πόδια σου. Περίμενε 10 λεπτά και αφαίρεσε με ζεστό νερό.\nPlus: τα πόδια είναι πολύ μαλακά και είναι μια καλή ευκαιρία να κάνεις και ράσπα για να αφαιρέσεις τις σκληρύνσεις.


Μουσική ατζέντα εβδομάδας 1/5 - 7/5 | Μουσική\n30 Απριλίου 2017 , Από: Ηλιάνα Φασόλη\nΕνδιαφέρεσαι να δεις ποια είναι τα μουσικά δρώμενα της πόλης για την εβδομάδα που διανύουμε; Παρακάτω είναι η μουσική ατζέντα της εβδομάδας 1/5 – 7/5. Τι συμβαίνει λοιπόν στη μουσική ζωή της πόλης;\nVassilikos, 5/ 5\nΟ πολυτάλαντος Vassilikos (μουσικός, συνθέτης, στιχουργός) επιστρέφει στη σκηνή του gazarte, για μια μοναδική παραστάση. Τα τελευταία χρόνια έχουμε σπάνια την ευκαιρία να τον απολαύσουμε επί σκηνής, μιας και έχει επιλέξει να ζει και να δημιουργεί εκτός Ελλάδας. Στα πρόσφατα unplugged live του στο gazarte, το κοινό του επεφύλαξε θερμή υποδοχή αποδεικνύοντας την αγάπη και την προσδοκία για τα νέα του τραγούδια.\nOι μεγάλες επιτυχίες των Raining Pleasure, η επιρροή του Μάνου Χατζιδάκι, οι Beatles, οι μοναδικές επανεκτελέσεις αγαπημένων τραγουδιών περασμένων δεκαετιών της αγγλόφωνης μουσικής σκηνής o Leonard Cohen και ο Τσιτσάνης περιλαμβάνονταν στον χρυσό δίσκο Vintage. Όλα θα συνυπάρχουν στο πρόγραμμα! Τραγούδια διαφορετικά μεταξύ τους, φαινομενικά αταίριαστα, που μέσα από τα μάτια του Βασιλικού και τη μοναδική χροιά του γίνονται ένα. Περιγράφουν με τον καλύτερο τρόπο τη μέχρι τώρα πορεία του.\nΌλα αυτά με ένα διαφορετικό ήχο. Άλλοτε πιο ηλεκτρονικό και άλλοτε πιο ακουστικό. Πάντα όμως με τις κιθάρες σε πρωταγωνιστικό ρόλο! Και βέβαια, θα έχουμε ξανά την ευκαιρία να ακούσουμε ολοκαίνουρια κομμάτια από το νέο του δίσκο, που περιμένουμε με ανυπομονησία να κυκλοφορήσει σύντομα.\nΟpening act στην παράσταση θα κάνει η Nayra. Μια τραγουδίστρια και τραγουδοποιός με ιδιαίτερο ήχο που δεν περιορίζεται σε συγκεκριμένα είδη και κατηγορίες. Η μουσική της κινείται με άνεση και μελωδικότητα ανάμεσα σε μελαγχολικούς (down tempo) ηλεκτρονικούς ήχους και σε πιο έντονες ποπ/ροκ γραμμές. Aναδεικνύουν τον ξεχωριστό και αιχμηρό της στίχο. Πρόσφατα κυκλοφόρησε το ντεμπούτο άλμπουμ της με τίτλο “8-track”.\nΚώστας Χατζής, 5/5 – 8/5\nHalf Note Jazz Club –\nΠαρ 5/5 22:30 από 15,00€\nΣαβ 6/5 22:30 από 15,00€\nΚυρ 7/5 21:30 από 15,00€\nΔευ 8/5 21:30 από 10,00€\nΜαχαιρίτσας – Ζουγανέλης, 5/5\nΟ συνδυασμός μιας εξαιρετικής επιλογής τραγουδιών του Λαυρέντη Μαχαιρίτσα, με την ανατρεπτική σάτιρα του Γιάννη Ζουγανέλη και μελωδίες της Παυλίνας Βουλγαράκη που δημιουργούν ταξίδια. Επικοινωνούν μαζί μας και χαρίζουν άλλοτε συγκινησιακά συναισθήματα κι άλλοτε γέλια μέχρι δακρύων. Με τραγούδια που γελάνε, με τραγούδια που σου κλείνουν το μάτι, με τραγούδια που σε βάζουν στην θέση σου και που απολογούνται…!\nΟ Λαυρέντης Μαχαιρίτσας είναι μία από τις σημαντικότερες προσωπικότητες του σύγχρονου ελληνικού τραγουδιού.Με το μοναδικό και εκλεκτό μουσικό του γούστο, συμφιλιώνει τον ηλεκτρικό ήχο με τη μελωδία\nκαι τον λυρισμό.\nΤο πρόγραμμα των τραγουδιών του βασίζεται στις αμοιβαίες εκμυστηρεύσεις με το κοινό αλλά και τις διαχρονικές επιτυχίες του όπως: «Πεθαίνω για Σένα», «Ο Σουλτάνος της Βαβυλώνας», «Τιτανικός», «Εφάπαξ» «Μάτια δίχως λογική» «Έλα ψυχούλα μου», «Διδυμότειχο Blues», «Νότος», «Ένας Τούρκος στο Παρίσι», «Πόσο σε θέλω» κ.α.\nΟ Γιάννης Ζουγανέλης είναι ένας από τους απαράμιλλους Έλληνες καλλιτέχνες με πολυδιάστατη προσωπικότητα. Συνθέτης, τραγουδιστής, στιχουργός, ηθοποιός, κωμικός, παρουσιαστής και διδάσκαλος παίζει,\nσατιρίζει & τραγουδά διασκεδάζοντας το κοινό με τον δικό του μοναδικό τρόπο…!\nΟ «Ζούγας» (όπως τον αποκαλούν οι περισσότεροι μια και τον αισθάνονται δικό τους άνθρωπο) εκτός από το επιτυχημένο stand up comedy συγκινεί κι εντυπωσιάζει παίζοντας τραγούδια του όπως: «Στέλλα», «Φοβάμαι όλα αυτά», «Έρωτας είναι ο Γιάννης», «Μακρυμάλλης» , «Γιαννάκη Ομορφόπαιδο» κ.α\nΜαζί με τον Λαυρέντη Μαχαιρίτσα και τον Γιάννη Ζουγανέλη σε αυτήν την μουσική παράσταση συμμετέχει η Παυλίνα Βουλγαράκη, εφοδιασμένη με το σκηνικό της πάθος, το μυστήριο της φωνής & της ερμηνείας της που κερδίζει ολοένα και περισσότερο καρδιές με τα κομμάτια της το «Λίγο λίγο», «Λαβύρινθοι», και το ολοκαίνουργιο\nτραγούδι «Φέρ’τα Μου Όλα Πίσω» σε μουσική & στίχους της ίδιας και με τη συμμετοχή του μοναδικού Ψαραντώνη με τη φωνή και τη λύρα του.\nΆκης Αμπράζης στο μπάσο, ο Steve Tesser κιθάρα, ο Φίλιππος\nΣπυρόπουλος στα τύμπανα και ο Γιάννης Πουρνάρας στο μπουζούκι.\nΠαύλος Παυλίδης, 6/5\nΟ Παύλος Παυλίδης με τους ανανεωμένους B-movies ανεβαίνουν στη σκηνή του Kremlino το Σάββατο 6 Μαϊου. Θα μας ξεναγήσουν στις μουσικές διαδρομές του αγαπημένου τραγουδοποιού τόσο από την αξέχαστη εποχή των «ΞΥΛΙΝΩΝ ΣΠΑΘΙΩΝ» όσο και από τη μεταγενέστερη πορεία του.\nΣτήνουν τη δικιά τους γιορτή στον Πειραιά και είστε όλοι καλεσμένοι!\nΌθωνας Μεταξάς, 7/ 5\nΟ Όθωνας Μεταξάς, μετά τις επιτυχημένες εμφανίσεις του το χειμώνα, επιστρέφει στην σκηνή του Passport Κεραμεικός -Upstairs.\nΧτίζοντας το μουσικό του προφίλ, είτε με εκλεκτές μουσικές συνεργασίες (Ρεμπούτσικα, Νικολόπουλος), είτε με προσωπικές εμφανίσεις στις πιο γνωστές μουσικές σκηνές (Passport, Σταυρός του Νότου κλπ.), βρίσκεται φέτος στην πιο ώριμη στιγμή του.\nΜε το ξεχωριστό του ηχόχρωμα και την αμεσότητα της ερμηνείας του, τραγουδά – από το ελληνόφωνο κυρίως ρεπερτόριο – ό,τι αγαπά και ό,τι του αρέσει. Ενώνει σε μια γραμμή από ρεμπέτικα και λαϊκά, μέχρι έντεχνο τραγούδι και ροκ μπαλάντες. Με έξι δεξιοτέχνες μουσικούς, σε απρόβλεπτες έθνικ/τζαζ μείξεις, αποτυπώνει τον δικό του προσωπικό ήχο.\nΗρώ Σαΐα, 6/ 5\nΗ Ηρώ Σαΐα επιστρέφει μετά από ένα χρόνο και παρουσιάζει μια καινούργια καλλιτεχνική πρόταση. Aνεβαίνει στη σκηνής της Σφίγγας σε ένα καινούργιο πρόγραμμα για χατίρι της αγάπης, του έρωτα, της χαράς και της ζωής!\nΜε τα singles από την επερχόμενη δισκογραφική της δουλειά (με τη σφραγίδα του Σταύρου Ξαρχάκου) «Δεν έχει αρχή», «Για χατίρι σου» και το πιο πρόσφατο «Τι να θυμηθώ» αλλά και τραγούδια από την οκταετή της συνεργασία με τον συνθέτη και ενορχηστρωτή Νεοκλή Νεοφυτίδη που θα βρίσκεται μαζί της επί σκηνής, μαζί με τραγούδια σπουδαίων συνθετών από το διεθνές ρεπερτόριο και τα πιο ωραία λαϊκά.\nΡίτα Αντωνοπούλου, 5/5\nΗ Ρίτα Αντωνοπούλου μετά από μία πολύ επιτυχημένη χειμερινή παρουσία σε σπουδαίες μουσικοθεατρικές παραστάσεις και λίγο πριν την καλοκαιρινή περιοδεία, επιλέγει τη Σφίγγα για μία και μοναδική παράσταση-συνάντηση με όλους εμάς που εδώ και χρόνια συνταξιδεύουμε με όχημα τη μουσική που αγαπάμε.\nΓια να τραγουδήσουμε, να νιώσουμε, να μιλήσουμε όπως μόνο αυτή η μουσική μπορεί να καταφέρει.\nΤραγούδια παλιά κι αγαπημένα, καινούργια τραγούδια, από το ελληνικό και διεθνές ρεπερτόριο, δοσμένα με αγάπη και αλήθεια.\nΜαζί της τρεις από τους σημαντικότερους μουσικούς της ελληνικής μουσικής σκηνής:\nΜίλτος Πασχαλίδης, 6/5\nO Mίλτος Πασχαλίδης ολοκληρώνει τις χειμερινές του εμφανίσεις με ΔΥΟ μόνο παραστάσεις το Σάββατο 29 Απριλίου και 6 Μαΐου στο αγαπημένο του στέκι, την Κεντρική Σκηνή του Σταυρού του Νότου.\nΜαζί με τα καινούρια τραγούδια θα θυμηθούμε τα πολύ αγαπημένα παλιότερα τραγούδια του,\nαπό το Παραμύθι Με Λυπημένο Τέλος ως το «Σ’ τα Είπα Όλα» και από τις «Πεθαμένες Καλησπέρες» ως τις «Βυθισμένες Άγκυρες». Κυρίως όμως ότι φέρει η διάθεση της στιγμής με απρόβλεπτη πάντα εξέλιξη.\nΣταυρός του ΝότουΚεντρική Σκηνή\nΜύρωνας Στρατής+Ήβη Αδάμου+ Ησαΐας Ματιάμπα, 6/5\nΤο πιο feelgood δίδυμο της Αθηναϊκής Νύχτας που έγινε τρίδυμο με την προσθήκη της υπέροχης Ήβης Αδάμου, έστησε φέτος στο Club του Σ ταυρού Του Νότου ένα αληθινό live party που δεν άφησε κανένα ασυγκίνητο ….και προπάντων καθιστό !!! Ανεξάντλητη ενέργεια από σκηνής , ανεξάντλητος χορός και τρελό κέφι κάτω από την σκηνή!Και επειδή τα ωραία πράγματα δεν είναι απαραίτητο να τελειώνουν έτσι απλά, μετά από γενική απαίτηση «The Party Goes On». O Mύρωνας, ο Ησαΐας και η Ήβη θα ανέβουν στην σκηνή του Club – και πιθανότατα και ένα μέρος του κοινού μαζί τους.\nΜιχάλης Τζουγανάκης, 6/5\nΟ Μιχάλης Τζουγανάκης, ένας από τους καλλιτέχνες που έχει ξεπεράσει τα περιθώρια της Κρήτης από όπου κατάγεται και εμπνέεται, έρχεται στο Βόλο για μια εμφάνιση που κλείνει το συναυλιακό χρόνο στο Τσαλαπάτα.\nΜέσα από τον παλμό της μουσικής του θα δονήσει το συναίσθημά μας και θα μας χαρίσει μια ιδιαίτερη μουσική και ερμηνευτική εμπειρία. Μαζί του ο ΑΛΕΞΑΝΔΡΟΣ ΤΖΟΥΓΑΝΑΚΗΣ, με τον οποίο πρόσφατα κυκλοφόρησαν το νέο τραγούδι, ΤΟ ΧΡΩΜΑ Π’ ΑΓΑΠΑΣ.Ένας ξεχωριστός και «ανατρεπτικός» καλλιτέχνης από την Κρήτη, που κατάφερε να παντρέψει την παραδοσιακή κρητική μουσική με σύγχρονους ήχους. Η πηγαία δύναμη και δεξιοτεχνία του μαζί με την ιδιότυπη φωνή , γίνεται ένα με το Λαούτο.\nΟι δυο γενιές δημιουργούν ένα μοναδικό αποτέλεσμα, γεφυρώνοντας με σεβασμό το παλιό με το νέο. Οι εμφανίσεις του Μιχάλη Τζουγανάκη χαρακτηρίζονται από το «απρόβλεπτο», καθώς η αγάπη του κοινού είναι αυτή, που ενεργοποιεί τη δύναμή του και που ο ίδιος ανταποδίδει μέσα από τη γλώσσα της μουσικής του.\nΤο κοινό του Βόλου θα έχει την ευκαιρία να τον απολαύσει με αγαπημένα τραγούδια, παλαιότερα αλλά και νέα, από τη μεγάλη δισκογραφική του πορεία, της τηλεοπτικής σειράς Μπρούσκο αλλά και άλλων αγαπημένων τραγουδοποιών της ελληνικής Έντεχνης σκηνής.


Ε Μ ΠΡΟ Σ... για Ανάπτυξη !: Γιατί σε προτιμούν τα κουνούπια; Μήπως πίνεις μπύρες;\nΈχετε αναρωτηθεί ποτέ γιατί σας λατρεύουν τα κουνούπια; Γιατί επιλέγουν εσάς και όχι κάποιον άλλο για να ''επιτεθούν'';\nΥπάρχουν συγκεκριμένοι παράγοντες που σας κάνουν ελκυστικότερη επιλογή και πόλο έλξης των ενοχλητικών εντόμων.\nΗ ομάδα αίματος...


35 εκατομ. στους 332 Δήμους. 157 χιλιάδες στις Αχαρνές – Δεκέλεια Νews\n35 εκατομ. στους 332 Δήμους. 157 χιλιάδες στις Αχαρνές\nΤρεις δόσεις τακτικής επιχορήγησης έτους 2020 “για υλοποίηση έργων και επενδυτικών δραστηριοτήτων”, δηλαδή με άλλα λόγια τρεις δόσεις από την παλαιότερα ονομαζόμενη “ΣΑΤΑ”, έδωσε το Υπουργείο Εσωτερικών σε όλους τους Δήμους της Χώρας.\nΣυγκεκριμένα, με την αριθμ. 59529/18.9.2020 Απόφαση της Υπηρεσιακής Γραμματέως του Υπουργείου, που δημοσιεύθηκε την 21η Σεπτεμβρίου, κατανεμήθηκαν 35.185.002,00 €,ως η 4η, 5η και 6ημηνιαία τακτική επιχορήγηση της τ.ΣΑΤΑ.\nΤα εκατομμύρια προέρχονται από τα λεφτά των Δήμων, ήτοι από τους Κεντρικούς Αυτοτελείς Πόρους (ΚΑΠ) της Πρωτοβάθμιας Αυτοδιοίκησης, και δεν αποτελούν επιπλέον πρόσθετη οικονομική στήριξη του Κεντρικού Κράτους προς τους ΟΤΑ.\nΣτον Δήμο Αχαρνών αναλογούν 156.907,50 €.\nΑνακοίνωση του Συλλόγου Φίλων Τατοΐου για τα έργα που γίνονται στην ιστορική διαδρομή προς την λίμνη Κιθάρα\nΚατόπιν ραντεβού η εξυπηρέτηση του κοινού στις δημόσιες υπηρεσίες


Αναφορές - Skytrack\nΟι αναφορές επιτρέπουν τη πρόσβαση σε όλες τις διαθέσιμες πληροφορίες σχετικά με τη δραστηριότητα των αντικειμένων για την επιλεγμένη χρονική περίοδο.\nΓια πρόσβαση στις αναφορές, πατήστε το εικονίδιο των αναφορών στο πεδίο κορυφής.\nΘα εμφανιστεί το παράθυρο αναφορών.\nΗ καρτέλα κύριες αναφορές αντιπροσωπεύει τη λίστα των τύπων δημιουργημένων αναφορών.\nΓια να δημιουργήσετε νέα αναφορά:\nΣτο πεδίο κορυφής πατήστε το εικονίδιο των αναφορών .\nΣτην καρτέλα Αναφορές, στην αριστερή κάτω γωνία πατήστε στο εικονίδιο .\nΘα εμφανιστεί το παράθυρο ιδιοτήτων αναφοράς.\nΌνομα – όνομα αναφοράς\nΤύπος – επιλέξτε τύπο αναφοράς\nΓενικές πληροφορίες – παρέχει βασικές πληροφορίες όπως: μήκος διαδρομής,μέγιστη ταχύτητα, μέση ταχύτητα, καταναλωθέντα καύσιμα κτλ.\nΓενικές πληροφορίες (συμπτυγμένες) – εμφανίζει συμπτυγμένες τις γενικές πληροφορίες αναφορών.\nObject information – provides all known information about object which is set in object settings.\nΤρέχουσα θέση – παρέχει πληροφορίες σχετικά με την τρέχουσα θέση και την κατάσταση του αντικειμένου.\nΚίνηση και στάσεις – παρέχει τις ίδιες πληροφορίες όπως και η γενική αναφορά αλλά προσθέτει τις στάσεις και τη κίνηση των αντικειμένων, όπως η διευθυνση των στάσεων, χρονική διάρκεια ανάμεσα σε στάσεις κλπ.\nΦύλλο ταξιδιού – παρέχει συντεταγμένες και διευθύνσεις στάσεων, απόσταση μεταξύ στάσεων και κατανάλωση καυσίμων.\nΥπερβολική ταχύτητα – όλες οι καταχωρημένες περιπτώσεις υπερβολικής ταχύτητας εμφανίζονται στην αναφορά όπως επίσης και επιπλεόν πληροφορίες όπως πόσο υπερβολική ήταν, η διάρκειά της κτλ.\nΧαμηλή ταχύτητα – όλες οι καταχωρημένες περιπτώσεις χαμηλής ταχύτητας εμφανίζονται στην αναφορά.\nΕντός/Εκτός ζώνης – χρόνος εισόδου σε κάθε ζώνη, χρόνος εξόδου, χρόνος παραμονής. Θα πρέπει να έχετε επιλέξει πρώτα τις ζώνες.\nΣυμβάντα – παρέχει πληροφορίες για τα συμβάντα: χρόνος, όνομα γεγονότος, συντεταγμένες και διεύθυνση.\nΣυντήρηση – παρέχει πληροφορίες σχετικά με τη συντήρηση.\nΓεμίσματα καυσίμου – παρέχει πληροφορίες ιστορικού γεμίσματος καυσίμου. Τα αποτελέσματα εξαρτώνται από τις ρυθμίσεις ακρίβειας των γεμισμάτων.\nΚλοπή καυσίμου – παρέχει πληροφορίες ιστορικού κλοπών καυσίμου. Τα αποτελέσματα εξαρτώνται από τις ρυθμίσεις ακρίβειας κλοπής καυσίμου.\nΛογικοί αισθητήρες – παρέχει πληροφορίες σχετικά με αισθητήρες λογικής, όταν ήταν ενεργοποιημένοι και απενεργοποιημένοι με διάρκεια.\nΟδηγική συμπεριφορά (RAG) – παρέχει βαθμολογία σχετικά με τη συμπεριφορά του οδηγού (υπερβολική ταχύτητα και απότομη οδήγηση), ο οδηγός πρέπει να ανατεθεί σε αντικείμενο για να χρησιμοποιηθεί αυτήν την αναφορά.\nΤαχύτητα – γράφημα ταχύτητας.\nΥψόμετρο – γράφημα υψόμετρου.\nΑνάφλεξη – γράφημα ανάφλεξης.\nΕπίπεδο καυσίμου – γράφημα επίπεδου καυσίμου, πρέπει να ρυθμιστεί ο αισθητήρας στάθμης καυσίμου.\nΘερμοκρασία – γράφημα θερμοκρασίας, ο αισθητήρας θερμοκρασίας πρέπει να ρυθμιστεί.\nΑισθητήρας – γράφημα επιλεγμένου αισθητήρα.\nΜορφή – επιλέξτε τη μορφή αναφοράς: HTML (για προβολή στον browser) ή XLS (για προβολή και επεξεργασία στο Microsoft Excel).\nΕμφάνιση διευθύνσεων – εμφανίζονται διευθύνσεις στις αναφορές κοντά στα σημεία τοποθεσίας.\nΖώνες αντί διευθύνσεων – εμφανίζεται το όνομα ζώνης στις αναφορές αντί των διευθύνσεων.\nΣτάσεις – ρυθμίσετε το χρόνο των στάσεων που θα συμπεριληφθούν στην αναφορά, χρησιμοποιείται για την εξάλειψη στάσεων λόγω φαναριών κυκλοφορίας.\nΌριο ταχύτητας (kph) – καταχωρήστε το όριο ταχύτητας των αναφορών σχετικά με την υπερβολική και χαμηλή ταχύτητα\n• Ημερησίως – θα αποστέλλονται αναφορές κάθε ημέρα για τη προηγούμενη ημέρα.\n• Εβδομαδιαία – θα αποστέλλονται εβδομαδιαίως αναφορές, κάθε Δευτέρα για τη προηγούμενη εβδομάδα.\n• Αποστολή στο e-mail – εισάγετε διεύθυνσεις e-mail, χωρισμένες από κόμμα για την αποστολή αναφορών.\n• Φίλτρο – εύκολος τρόπος να ορίσετε το χρονικό διάστημα των αναφορών.\n• Χρόνος από/ Χρόνος έως – ακριβής τρόπος ορισμού του χρονικού διαστήματος των αναφορών.\nΕπιλέξτε το αντικείμενο ή τα αντικείμενα για τα οποία θέλετε να δημιουργήσετε την αναφορά. Κρατήστε πατημένο το πλήκτρο “Ctrl” για πολλαπλή επιλογή. Η διαθεσιμότητα δεδομένων εξαρτάται από τον επιλεγμένο τύπο αναφοράς.\nΑυτή η επιλογή σας επιτρέπει να επιλέξετε τις ζώνες των οποίων οι λεπτομέρειες θα εμφανίζονται στις αναφορές. Η επιλογή ζώνης είναι διαθέσιμη μόνο αν έχετε επιλέξει τις Αναφορές τύπου ζώνης μέσα / έξω. Κρατήστε πατημένο το πλήκτρο “Ctrl” για πολλαπλή επιλογή.\nΕπιλέξτε τους αισθητήρες που θα εμφανίζονται στην αναφορά. Κρατήστε πατημένο το πλήκτρο “Ctrl” για πολλαπλή επιλογή.\nΕπιλέξτε τα στοιχεία δεδομένων που θα εμφανίζονται στην αναφορά. Κρατήστε πατημένο το πλήκτρο “Ctrl” για πολλαπλή επιλογή.\nΓια να καταργήσετε πολλαπλές καταχωρήσεις:\nΜαρκάρετε τις καταχωρίσεις κάνοντας κλικ στο πλαίσιο ελέγχου στα αριστερά.\nΕπιλέξτε το εικονίδιο στο μενού ενεργειών που βρίσκεται στο τέλος του παραθύρου ρυθμίσεων.\nΕπιβεβαιώστε την ενέργεια που θα εφαρμοστεί σε όλα τα επιλεγμένα στοιχεία.


Βρήκαν γυναίκα καθισμένη σε καρέκλα νεκρή, δύο χρόνια μετά τον θάνατό της - OΛΑ ΘΕΣΣΑΛΟΝΙΚΗ !!! Βρήκαν γυναίκα καθισμένη σε καρέκλα νεκρή, δύο χρόνια μετά τον θάνατό της | OΛΑ ΘΕΣΣΑΛΟΝΙΚΗ !!!\nΒρήκαν γυναίκα καθισμένη σε καρέκλα νεκρή, δύο χρόνια μετά τον θάνατό της\nΤο πτώμα μιας 70χρονης γυναίκας βρέθηκε στο σπίτι της στη βόρεια Ιταλία, δύο χρόνια μετά τον θάνατό της.\nΗ Μαρινέλα Μπερέτα ζούσε μόνη κοντά στη λίμνη Κόμο στη Λομβαρδία. Το αποσυντεθειμένο σώμα της ανακαλύφθηκε την Παρασκευή από την πυροσβεστική υπηρεσία του Κόμο μετά από καταγγελίες πως ένα δέντρο είχε πέσει στον κήπο της ως αποτέλεσμα της ανεξέλεγκτης βλάστησης όπως επιβεβαίωσε στο CNN, η υπεύθυνη Τύπου του Δημαρχείου, Φραντσέσκα Μανφρέντι.\nΣύμφωνα με το SkyTg24, το πτώμα της βρέθηκε να κάθεται σε μια καρέκλα στο σαλόνι. Η Μανφρέντα δήλωσε πως η αιτία θανάτου της 70χρονης είναι άγνωστη και ο ιατροδικαστής διαπίστωσε πως πέθανε κάποια στιγμή προς τα τέλη του 2019, με βάση την έκταση της αποσύνθεσης. Κανένας συγγενής δεν έχει εμφανιστεί ακόμη, δήλωσε η Μανφρέντα, προσθέτοντας πως η αστυνομία ερευνά εάν υπάρχουν επιζώντα μέλη της οικογένειάς της.\nΕκκληση να πάνε όλοι οι κάτοικοι της περιοχής στην κηδεία της\nΤο πτώμα της επί του παρόντος παραμένει στο νεκροτομείο και η ημερομηνία της κηδείας της δεν έχει οριστεί ακόμη σύμφωνα με τα τοπικά μέσα. Ο δήμαρχος της περιοχής πάντως, Μάριο Λαντρισκίνα κάλεσε τους κατοίκους της πόλης να παραστούν στην κηδεία της 70χρονης. Όπως είπε στον Ιταλικό Τύπο, η τοπική κυβέρνηση θα ρυθμίσει τα της κηδείας. «Θα προσπαθήσω να είμαι εκεί και προσκαλώ όλη την πόλη να είναι παρούσα» είπε ο Λαντρισκίνα, προσθέτοντας: «Αυτή είναι η στιγμή που πρέπει να είμαστε όλοι μαζί, ακόμη κι αν αυτή η γυναίκα δεν είχε συγγενείς, θα μπορούσαμε να γίνουμε συγγενείς της».\nΗ υπουργός Οικογένειας και Ίσων Ευκαιριών της Ιταλίας, Έλενα Μπονέτι, θρήνησε για τον μοναχικό θάνατο της ηλικιωμένης γυναίκας σε ανάρτησή της στο Facebook. «Αυτό που συνέβη στην Μαρινέλα Μπερέτα στο Κόμο, αυτή η ξεχασμένη μοναξιά, πληγώνει τις συνειδήσεις μας. Η ανάμνηση της ζωής της είναι καθήκον μιας κοινότητας που θέλει να παραμείνει ενωμένη. Κανείς δεν πρέπει να είναι μόνος».\nOΛΑ ΘΕΣΣΑΛΟΝΙΚΗ !!!: Βρήκαν γυναίκα καθισμένη σε καρέκλα νεκρή, δύο χρόνια μετά τον θάνατό της


Αλήθειες και ψέματα για τα επιδόματα στους αιτούντες άσυλο - Δυνατή Ελλάδα\nΑλήθειες και ψέματα για τα επιδόματα στους αιτούντες άσυλο\ngeoathanasΔημοσιεύτηκε: 25-06-2021 01:06:08Δημοσιεύτηκε: 30 Νοεμβρίου 2019 08:000\nΜέχρι σήμερα, σε σχεδόν 129.000 αιτούντες άσυλο στην Ελλάδα έχει χορηγηθεί από την ΕΕ ειδική κάρτα μετρητών για τις αγορές τους. Η Ελλάδα είναι η μοναδική χώρα της ΕΕ που ισχύει το μέτρο ως ένας τρόπος διαχείρισης και ένταξης των μεταναστών στη χώρα. Σύμφωνα με την Κομισιόν το μέτρο κρίνεται άκρως πετυχημένο αλλά ταυτόχρονα έχει προκαλέσει σοβαρές αντιδράσεις από τοπικές κοινωνίες. Μιλώντας με οργανώσεις, το Ελληνικό Συμβούλιο για τους Πρόσφυγες, συλλογικότητες που αντιδρούν στην κάρτα και με τον διακεκριμένο καθηγητή Δημήτρη Σκιαδά από το Πανεπιστήμιο Μακεδονίας κάνουμε μια απόπειρα να δούμε τι συμβαίνει με την επίμαχη αυτή κάρτα.\nΤο ύψος των χρημάτων που λαμβάνουν όσοι πληρούν τις προϋποθέσεις κυμαίνεται από 150 ευρώ και ξεπερνάει τα 550 μηνιαίως όταν πρόκειται για 7μελή οικογένεια. Από την Άνοιξη του 2017 μέχρι σήμερα, σχεδόν 129.000 μετανάστες έχουν “πριμοδοτηθεί” με τη συγκεκριμένη κάρτα.\nΕπιβαρύνεται ο Έλληνας φορολογούμενος από την κάρτα;\nΌπως μας ανέφερε το Ελληνικό Συμβούλιο για τους Πρόσφυγες «το ποσό της οικονομικής στήριξης χρηματοδοτείται από την ‘Υπάτη Αρμοστεία του ΟΗΕ για τους Πρόσφυγες [δηλαδή από ΕΕ] χωρίς εμπλοκή ή επιβάρυνση της ελληνικής Πολιτείας». Πράγματι, ο κρατικός προϋπολογισμός, υπό την έννοια ότι δεν χρεώνει δαπάνες για το συγκεκριμένο πρόγραμμα, δεν επιβαρύνεται ούτε ένα ευρώ. Ωστόσο «ξεχνάει κανείς το εξής: Η ΕΕ που βρίσκει άραγε τα λεφτά για να κάνει τέτοια πολιτική; Δεν υπάρχει κάποιο μηχάνημα στην ΕΕ που κόβει χιλιάρικα» αναφέρει ο κ.Σκιαδάς ο οποίος ειδικεύεται στη διακυβέρνηση της ΕΕ με έμφαση στις οικονομικές και κοινωνικές πολιτικές. Συνεπώς, τα λεφτά αυτά προέρχονται από το σύστημα των ιδίων πόρων στο οποίο συμβάλλουν και οι Έλληνες φορολογούμενοι.\nΟπότε ο Γερμανός δικαιούται να “παραπονιέται” περισσότερο;\nΟ Έλληνας φορολογούμενος δεν συμβάλλει το ίδιο στον ευρωπαϊκό προϋπολογισμό και υπό αυτή την έννοια, ο Γερμανός πολίτης μάλλον πληρώνει περισσότερα για τους μετανάστες στην Ελλάδα. Ωστόσο, ο Έλληνας πέραν του δημοσιονομικού βάρους αναγκάζεται, όπως προσθέτει ο Σκιαδάς «να συμβιώνει ξαφνικά με κοινωνίες που συχνά συμβαίνει να είναι αν όχι επιθετικές τουλάχιστον προβληματικές με αυτόν».\nΗ κάρτα δημιουργεί “βιομηχανία” εκμετάλλευσης ευρωπαϊκού χρήματος;\nΤο Ελληνικό Συμβούλιο για τους Πρόσφυγες διαβεβαιώνει ότι τα χρήματα δίνονται κατόπιν αυστηρότατων ελέγχων από την Κομισιόν. Ωστόσο, υπάρχουν σοβαρές καταγγελίες ότι πρόκειται για ένα σύστημα που δημιουργεί μια “βιομηχανία” παραγωγής-άντλησης ευρωπαϊκού χρήματος.\nΠράγματι, «είναι αλήθεια ότι η δημιουργία ενός κλίματος ανακυκλούμενης οικονομικής στήριξης δημιουργεί την ανάγκη ύπαρξης μηχανισμών, όπως οι ΜΚΟ, για την κατανομή αυτών των πόρων και υπηρεσιών». Βέβαια, πρόκειται για δομική πληγή της ΕΕ εδώ και δεκαετίες σε κάθε δημόσια πολιτική που τυγχάνει χρηματοδότησης. «Τα τελευταία 40 χρόνια, στα διαρθρωτικά ταμεία υπάρχει ένας σωρός από εταιρείες συμβούλων που ζούνε από την οικονομική βοήθεια αυτών των προγραμμάτων. Δηλαδή παρέχουν συμβουλές διαχείρισης σε δημόσιους φορείς για το πως θα απορροφήσουν τα προγράμματα» λέει ο καθηγητής. Ωστόσο, υποτίθεται ότι έχουν περάσει τόσα χρόνια και άρα υποτίθεται ότι έχει αποκτηθεί σχετική αυτογνωσία, άρα για ποιο λόγο υπάρχουν αυτοί οι σύμβουλοι;\nΕίναι κάτι που το προκαλεί η ίδια η ΕΕ! «Υπάρχουν περιπτώσεις όπου παρά το γεγονός ότι η ΕΕ απαιτεί πιστοποίηση ικανότητας διαχείρισης από τους δημόσιους φορείς, η ίδια η ΕΕ επιτρέπει στους δημόσιους φορείς να έχουν τεχνικούς συμβούλους για να κάνουν καλύτερη διαχείριση. Κάτι που είναι αντιφατικό». λέει ο Σκιαδάς.\nΓιατί στην Ιταλία δεν υπάρχει ανάλογη κάρτα;\nΗ Ιταλία δεν ήταν στη δεινή οικονομική κατάσταση που ήταν η Ελλάδα η οποία έπρεπε να καλύψει πολύ μεγάλο αριθμό δικαιούχων. Μόνη της δεν μπορούσε.\nΣτην Ιταλία -που δεν χρησιμοποιείται η κάρτα- έχουν καταφέρει να μειώσουν εντυπωσιακά τις εισροές.\n«Δεν συμφωνώ με τη ρητορική ούτε με το ύφος της προηγούμενης ιταλικής κυβέρνησης, του Σαλβίνι» αναφέρει ο Σκιαδάς. «Ωστόσο, η ΕΕ έπρεπε να επανεξετάσει το μοντέλο της για τους πρόσφυγες. Την ίδια στιγμή η Ιταλία υιοθετούσε ένα πολύ ουσιαστικό μοντέλο παρέμβασης, που έλεγε κοιτάξτε να δείτε να είμαστε όλοι στην ίδια βάρκα. Δηλαδή και αλληλεγγύη να έχουμε ως προς τις κατανομή των εισερχομένων ροών, και να έχουμε όλοι παρουσία στα θαλάσσια σύνορα για να μπορέσουμε να ελέγχουμε τις ροές. Το γεγονός όμως ότι κατέθεσε πρόταση η τρίτη ισχυρότερη οικονομία της Ευρωζώνης θα μπορούσε να αποτελέσει χρυσή ευκαιρία να επανεξεταστεί με το τι κάνει Ευρώπη».\nΗ ύπαρξη κάρτας ενθαρρύνει τους λαθρομετανάστες να έρθουν στην Ελλάδα;\nΤα χρήματα που χορηγούνται για περιορισμένο διάστημα σίγουρα δεν είναι ένα σοβαρό ποσό, δεδομένου του τιμάριθμου στην Ελλάδα τη Ευρωζώνης. Ωστόσο, «η προοπτική ύπαρξης ενός χρηματικού επιδόματος και μιας σειράς παροχών σε είδος, στέγασης, διατροφής, ρουχισμού, ιατροφαρμακευτικής περίθαλψης, εκπαίδευσης αποτελεί πόλο έλξης. Είναι ανάγκη να εξηγήσουν στους δικαιούχους ότι αυτό δεν μπορεί να υπάρχει εσαεί, αυτό κάποια στιγμή θα σταματήσει» τονίζει ο κ. Σκιαδάς.\nΤι απέγιναν όσοι σταμάτησαν να έχουν το “προνόμιο” κατοχής της κάρτας;\nΜέχρι σήμερα, σχεδόν 129.000 δικαιούχοι είχαν το “προνόμιο” της κάρτας. Οπότε έχει πάψει ένας αριθμός πλέον 50.000 να είναι δικαιούχοι. Σύμφωνα με το Ελληνικό Συμβούλιο, ειδικά ως προς τους δικαιούχους διεθνούς προστασίας, το γεγονός ότι δικαιούνται αυτή την οικονομική στήριξη μόνο για ένα εξάμηνο μετά την χορήγηση σε αυτούς της διεθνούς προστασίας, σε συνδυασμό με τις δυσκολίες στην αγορά εργασίας στην Ελλάδα, καθιστά τη θέση τους εξαιρετικά επισφαλή ως προς διαβίωσή τους και εν τέλει δυσχεραίνεται η διαδικασία ένταξής τους στην ελληνική κοινωνία.\n«Μετά τον τερματισμό της κάρτας οι πρώην δικαιούχοι είναι επί ξύλου κρεμάμενοι» λένε οι άνθρωποι του Ελληνικού Συμβουλίου. Πράγματι «όταν τελειώνει η επιδοματική πολιτική οι άνθρωποι βρίσκονται στην ίδια μοίρα ενώ τα πράγματα γίνονται ακόμα χειρότερα γιατί οι καταστάσεις είναι συγκρουσιακές με τοπικές κοινωνίες» συμπληρώνει ο Δημήτρης Σκιαδάς.\nΓια πόσο καιρό παίρνουν την κάρτα οι δικαιούχοι\nΣύμφωνα με το Συμβούλιο για τους Πρόσφυγες «η οικονομική στήριξη χορηγείται στους αιτούντες άσυλο για όσο χρόνο διαρκεί η διαδικασία εξέτασης του αιτήματος ασύλου τους. Εάν το αίτημα ασύλου απορριφθεί διακόπτεται αυτόματα η παροχή αυτή. Εάν αντιθέτως χορηγηθεί στους αιτούντες άσυλο διεθνής προστασία, η παροχή της οικονομικής στήριξης συνεχίζεται μόνο για χρονικό διάστημα 6 μηνών από την χορήγηση της προστασίας αυτής». Ωστόσο ο χρόνος εξέτασης της εκάστοτε περίπτωσης είναι αόριστος επιβαρύνοντας την κατάσταση.\nΗ κάρτα δεν φέρει ονοματεπώνυμο αλλά αριθμό. Αν πέσει κάποιος δικαιούχος θύμα κλοπής της κάρτας;\nΑυτό μπορεί να συμβεί σε όλους όσους συναλλάσσονται με ηλεκτρονικό μέσο πληρωμής. Έτσι και με την συγκεκριμένη προπληρωμένη κάρτα, αν ενημερωθούν οι αρχές αυτομάτως ακυρώνεται.\nΜπορεί ένας δικαιούχος κάρτας να φύγει στο εξωτερικό και να δώσει σε κάποιον άλλον την κάρτα του;\nΌχι, υπάρχουν κάποιες προδιαγραφές ασφαλείας, επισημαίνει ο καθηγητής. Η κάρτα είτε απενεργοποιείται αυτόματα, καθώς οι δικαιούχοι είναι καταγεγραμμένοι από τις αρχές και “παρακολουθούνται” ηλεκτρονικά, είτε μετά την αναχώρησή τους από τη χώρα οι αρχές θα αναζητήσουν την κάρτα.\nΤα χρήματα της κάρτας, λένε κάποιοι, προέρχονται από τον Τζορτζ Σόρος.\nΠράγματι, κάποια στιγμή ανακυκλώθηκε ότι τα χρήματα πίσω από αυτή την κάρτα είναι χρήματα μαύρα, του Σόρος, πηγών αμφισβητήσιμης νομιμότητας κτλ.. Αυτό δημιούργησε ένα πολύ αρνητικό κλίμα, αλλά δεν ισχύει.\nΤο επίδομα είναι σύννομο με το ελληνικό Δίκαιο;\nΝαι, γιατί προέρχεται από την ευρωπαϊκή νομοθεσία και η ελληνική το προβλέπει. Το σχετικό ΦΕΚ εδώ. Τίθεται βέβαια το θέμα της αρχής της ισότητας, “γιατί δηλαδή πληρώνουν τους ξένους και όχι Έλληνες”. Ωστόσο, δίνεται σε συγκεκριμένη κατηγορία με συγκεκριμένα χαρακτηριστικά “έκτακτης ανάγκης”. Όπως αναφέρει το Ελληνικό Συμβούλιο «η κάρτα αποτελεί το μόνο μέσο που διασφαλίζει ένα ελάχιστο εισόδημα στους αιτούντες άσυλο, στο πλαίσιο της συμμόρφωσης της Ελλάδας με τις ευρωπαϊκές οδηγίες για τις συνθήκες υποδοχής των αιτούντων άσυλο. Πολλώ δε μάλλον που οι αιτούντες άσυλο δεν έχουν δικαίωμα σε επιδόματα που χορηγούνται από την ελληνική Πολιτεία».\nΗ κάρτα μπορεί να αποτελέσει είδος “πριμοδότησης” για να καταθέσει κάποιος αίτηση για άσυλο στην Ελλάδα;\nΑν συγκρίνει κανείς το επίδομα που λαμβάνουν οι πρόσφυγες στην Τουρκία με αυτό της Ελλάδος θα δει ότι στην δεύτερη είναι πέντε φορές μεγαλύτερο (Τουρκία 72 λίρες για τετραμελή οικογένεια/Ελλάδα 400 ευρώ). Προφανώς είναι κίνητρο αν το δει κανείς αριθμητικά. «Ωστόσο δεν είναι εύκολη η απόφαση να έρθει κανείς Ελλάδα δίχως χαρτιά και με κίνδυνο της ζωής του. Δεν έρχεται στην Ελλάδα επειδή εδώ δίνουμε 400 ευρώ ενώ στην Τουρκία 72. Η Τουρκία έχει πετύχει να χαρακτηριστεί ως ασφαλής χώρα για να νομιμοποιηθεί η αποθήκευση 4.000.000 ανθρώπων. Έτσι εμφανίζεται ότι πληροί τα κριτήρια της ΕΕ αλλά από την άλλη αυτό δεν σημαίνει ότι δεν ισχύουν και οι εκθέσεις των διαφόρων οργανισμών για τα ανθρώπινα δικαιώματα στην Τουρκία. Οι συνθήκες ζωής γενικότερα στην Τουρκία είναι άσχημες. Και να σταματήσει η κάρτα άραγε θα εξαλειφθούν τα κύματα εισροών; Η κάρτα είναι το κερασάκι στην τούρτα» λέει ο καθηγητής Σκιαδάς.\nΤο σύστημα της κάρτας θεωρείται πετυχημένο;\nΕξαρτάται, λέει ο Σκιαδάς, «για την ΕΕ είναι πετυχημένο. Για τους ανθρώπους που διαχειρίζονται την κατάσταση επι τόπου μπορεί να μην είναι και τόσο πετυχημένο. Για τους κατοίκους που πρέπει να συμβιώσουν με κάποια πράγματα μπορεί να είναι άκρως αποτυχημένο». Συνήθως, όταν τελειώνει η επιδοματική πολιτική οι άνθρωποι βρίσκονται πολλώ δε μάλλον όταν οι κοινωνικές καταστάσεις είναι συγκρουσιακές. Η κατάσταση διολισθαίνει σε συνθήκες που το πρόγραμμα Στήριξης Έκτακτης Ανάγκης για την Ένταξη και τη Στέγαση – ESTIA δεν θα μπορεί να κάνει τίποτα.


Γυναίκα και Διατροφή - About Woman Wellness - Life\nΓυναίκα και Διατροφή. Γυναίκα μία παρουσία με πολλούς ρόλους σε οποιαδήποτε ηλικία και αν βρίσκεται.\nΓυναίκα και Διατροφή Συστάσεις διατροφής κατά την αναπαραγωγική ηλικίαΛαχανικά και φρούτα:Δημητριακά κατά προτίμηση ολικής άλεσης:Περιορισμός κόκκινου κρέατος :Ελαιόλαδο, ελιές, ξηροί καρποί, ταχίνι:Δύο μερίδες γαλακτοκομικών προϊόντων κατά προτίμηση με χαμηλά λιπαρά:Κατανάλωση οσπρίων:Περιορισμός του καθιστικού τρόπου ζωής:\nΑπό τη φύση της είναι ικανή να κάνει πολλά πράγματα ταυτόχρονα, εξαντλώντας έτσι όλα τα αποθέματα ενέργειας που διαθέτει. Για να τα αναπληρώσει λοιπόν, πρέπει να επενδύει στην διατροφή της, ώστε το σώμα της και το πνεύμα της να διατηρούνται υγιή. Το δώρο λοιπόν που οφείλει να κάνει στον εαυτό της, είναι να τον προσέχει.\nΑνάλογα σε ποια ηλικιακή ομάδα βρίσκεται, πρέπει να εφοδιάζεται με θρεπτικά συστατικά και το διαιτολόγιο της να το διέπει ή σωστή ποσότητα, η ποιότητα και η ποικιλία των τροφίμων που καταναλώνει.\nΣύμφωνα λοιπόν με τον «Εθνικό Διατροφικό Οδηγό» και την Επιστημονική Επιτροπή που εργάστηκε για αυτόν, η διατροφή της γυναίκας κατά την αναπαραγωγική ηλικία είναι η εξής:\nΣυστάσεις διατροφής κατά την αναπαραγωγική ηλικία\nΣτόχος είναι η προαγωγή της υγείας, η πρόσληψη όλων των θρεπτικών συστατικών, και η αποτροπή ασθενειών που σχετίζονται με την λανθασμένη διατροφή.\nκατέχουν σημαντική θέση στο ημερήσιο διαιτολόγιο, καθώς εφοδιάζουν τον οργανισμό με βιταμίνες και αντιοξειδωτικές ουσίες. Όταν συνοδεύεται το γεύμα μας με λαχανικό βρασμένο ή ωμό της αρεσκείας μας, φέρνει εκτός της θρεπτικής αξίας και κορεσμό, βοηθώντας έτσι στη σωστή διατήρηση του σωματικού βάρους.\nΔημητριακά κατά προτίμηση ολικής άλεσης:\nπου προάγουν την υγεία του πεπτικού συστήματος, και εφοδιάζουν το σώμα και το μυαλό με ενέργεια.\nΠεριορισμός κόκκινου κρέατος :\nόπως μοσχάρι σε μία φορά την εβδομάδα και προτίμηση σε λευκό κρέας όπως κοτόπουλο ή γαλοπούλα μία έως δύο φορές την εβδομάδα. Επιλογή μικρών ψαριών δύο με τρεις φορές την εβδομάδα, όπως είναι η σαρδέλα και ο γαύρος, που είναι οικονομική επιλογή και πλούσια σε ω3 ωφέλιμα λιπαρά οξέα.\nΕλαιόλαδο, ελιές, ξηροί καρποί, ταχίνι:\nαποτελούν καλές πηγές λίπους που συντελούν στην καρδιαγγειακή υγεία.\nΔύο μερίδες γαλακτοκομικών προϊόντων κατά προτίμηση με χαμηλά λιπαρά:\nΑυτό μπορεί να είναι 1 ποτήρι γάλα ή 1 κεσεδάκι γιαούρτι, 1 φέτα τυρί του τοστ των 30 γραμ. ή 1 κομμάτι φέτα σε μέγεθος σπιρτόκουτου. Αποτελεί μια σημαντική ομάδα τροφίμων καθώς θα βοηθήσει να διατηρηθεί η σκελετική υγεία αποτρέποντας την εμφάνιση οστεοπόρωσης αργότερα.\nτουλάχιστον τρεις μερίδες την εβδομάδα (1 μερίδα αντιστοιχεί σε ένα φλιτζάνι των 240ml μαγειρεμένα και στραγγισμένα όσπρια).\nΠεριορισμός του καθιστικού τρόπου ζωής:\nΟι απαιτήσεις κάθε γυναίκας είναι διαφορετικές ανάλογα με τις ημερήσιες δραστηριότητές της. Αν υπάρχουν κάποιες χρόνιες ασθένειες, καλό είναι να συμβουλεύεται τον προσωπικό της γιατρό ή έναν επιστήμονα διατροφής.\nTags : lifeWELLNESSγυναικαΔΙΑΤΡΟΦΗδιατροφικές συνήθειες\nΕίμαι έγκυος :”πεινάω για δύο”


Καραβάς - Κύθηρα - Visit Kythera\nΛίγα μόνο χιλιόμετρα πιο πέρα, θα καταλήξετε στον παραθαλάσσιο οικισμό της Πλατειάς Άμμου. Σήμερα διαθέτει πολλά ενοικιαζόμενα δωμάτια, καφέ και εστιατόρια. Είναι επίσης ένα χωριό που έχει το δικό του φανατικό κοινό, επισκέπτες που αγνοούν το υπόλοιπο νησί.\nΚοντά στο χωριό το Καραβά, στο δρόμο προς Ποταμό υπάρχουν τα χωριά Γερακάρι και Πετρούνι που είχαν ολοσχερώς εγκαταλειφθεί τις τελευταίες δεκαετίες, μα τώρα εποικούνται και πάλι. Από τον Καραβά θα μπορέσετε να κάνετε αρκετές περιπατητικές διαδρομές. Αξίζει να επισκεφτείτε το Φάρο Στο Μουδάρι, τις παραλίες Ρούτσουνα και Αγίου Νικολάου. Στο χωριό του Καραβά αγοράστε παραδοσιακά προϊόντα, παξιμάδια, ψωμί κ.α.


Κοπή Βασιλόπιτας Αχιλλέα Νάουσας\nΠραγματοποιήθηκε χθες Πέμπτη στο Ρακοκάζανο της Στράντζας η κοπή της Βασιλόπιτας του Αχιλλέα Νάουσας.\nΕκτός από τους παίκτες προπονητές και παράγοντες του συλλόγου ,την εκδήλωση τίμησαν με την παρουσία τους η Βουλευτής του ΣΥΡΙΖΑ κ. Φρόσω Καρασαρλίδου ο Β Αντιπρόεδρος της ΕΠΣ Ημαθίας κ. Μπογιατζόγλου τα μέλη της ΕΠΣ κ. Μουρτζίλας και Τσέλιος καθώς και ο κ. Χριστοδούλου ως εκπρόσωπος των διαιτητών , δημοσιογράφοι των ΜΜΕ Ημαθίας . Ενώ ευχές στάλθηκαν από τον περιφερειάρχη κ. Καλαιτζίδη και τον δημοτικό σύμβουλο αρμόδιο σε θέματα αθλητισμού και πολιτισμού του δήμου Νάουσας κ. Δάγγα που λόγο υποχρεώσεων δεν μπόρεσαν να παραστούν στην εκδήλωση .\nΣτην εκδήλωση παρόντας και ο Πατέρας του αδικοχαμένου παίκτη του Αχιλλέα Γιάννη Παλασίδη ,Αλέκος ο οποίος τίμησε με την παρουσία του για μία ακόμη φορά τον σύλλογο μας .\nΤην βασιλόπιτα έκοψε ο ταμίας του συλλόγου Απόστολος Ακριτίδης και το τυχερό κομμάτι έπεσε στον Άγιο Βασίλη.\nΑπό τους δε ποδοσφαιριστές τυχερός ήταν ο Γιάννης Στογιάννος .\nΠερισσότερα σε αυτή την κατηγορία: « Έκοψε την πίτα το Μακροχώρι Οριστική αναβολή στους αγώνες της ΕΠΣΗ »


Το λένε φυσικό αντιβιοτικό: Τι θεραπεύει το φασκόμηλο - Ελεύθερος Τύπος\nΤο λένε φυσικό αντιβιοτικό: Τι θεραπεύει το φασκόμηλο;\nΤο φασκόμηλο είναι ένα από τα καλύτερα φυσικά αντιβιοτικά και αντισηπτικά, που βοηθά κατά του πυρετού, της φλεγμονής της ουροδόχου κύστης, δυναμώνει τα νεύρα, διευκολύνει την πέψη, καθαρίζει το συκώτι.\nΑρωματικό και φαρμακευτικό, το φασκόμηλο είναι ένα από τα παλαιότερα φαρμακευτικά βότανα. Θεραπευτικές ιδιότητες έχουν μόνο τα πλούσια σε υδατάνθρακες, κυτταρίνη, τανίνες και πρωτεΐνες φύλλα. Εκτός από αυτές τις οργανικές ενώσεις, περιέχει πολύ σίδηρο και ασβέστιο και είναι πλούσιο σε βιταμίνη Α. Ωστόσο, το πιο σημαντικό συστατικό αυτού του βοτάνου είναι το αιθέριο έλαιό του.\nΤο φασκόμηλο είναι απαραίτητο συστατικό πολλών φαρμάκων, που χρησιμοποιούνται για το ξέπλυμα του στόματος και του λαιμού όταν εμφανίζεται φλεγμονή, επειδή η δράση της τανίνης ενισχύει τη βλεννογόνο μεμβράνη, ενώ το αιθέριο έλαιο έχει αντισηπτική δράση. Είτε το πιστεύετε είτε όχι, μέχρι την ανακάλυψη των αντιβιοτικών, το φασκόμηλο χρησιμοποιούνταν για αιώνες κατά του πονόλαιμου, του πονόλαιμου και της βραχνάδας, καθώς και για την παρασκευή τσαγιού κατά της εφίδρωσης των φυματικών, γιατί μειώνει την έκκριση των ιδρωτοποιών αδένων. Επιπλέον, το φασκόμηλο δρα κατά του πυρετού και του ρίγους, σκοτώνει τα μολυσματικά βακτήρια, είναι καλό αντιοξειδωτικό, αποτρέπει τους σπασμούς στα πεπτικά όργανα, βελτιώνει την έκκριση ούρων, καθαρίζει απαλά τα έντερα και δρα στην επιφανειακή συρρίκνωση των ιστών.\nΣτη λαϊκή ιατρική, το φασκόμηλο χρησιμοποιείται επίσης για την ενίσχυση των νεύρων, και βοηθά κατά όλων των τύπων κρυολογήματος και γρίπης. Χρησιμοποιείται επίσης για τον καθαρισμό του αίματος, ενάντια σε όλες τις φλεγμονές, από τα εσωτερικά όργανα μέχρι την ουροδόχο κύστη και τις φλεγμονές του κόλπου. Ανακουφίζει από τα συμπτώματα των ρευματισμών, και είναι ένα αντιβιοτικό ευρέος φάσματος. Οι βοτανολόγοι υποστηρίζουν ότι είναι ένα αποτελεσματικό φάρμακο για τον καθαρισμό του ήπατος, κατά των νεφρικών παθήσεων και της νυχτερινής εφίδρωσης, καθώς και κατά της εφίδρωσης στις εμμηνοπαυσιακές γυναίκες. Η οιστρογονική του δράση μπορεί να βοηθήσει στη ρύθμιση του εμμηνορροϊκού κύκλου, στην ανακούφιση από την επώδυνη έμμηνο ρύση και στη μείωση της έκκρισης γάλακτος σε θηλάζουσες μητέρες που θέλουν να σταματήσουν τον θηλασμό.\nΣυμβουλή: Ωστόσο, παρά όλες τις θεραπευτικές ιδιότητες, το φασκόμηλο δεν συνιστάται για έγκυες γυναίκες και επιληπτικούς και η μακροχρόνια χρήση χωρίς την επίβλεψη γιατρού ή φαρμακοποιού μπορεί να προκαλέσει αυξημένη τάση για σπασμούς, δηλαδή ξαφνικές προσβολές με σοβαρούς ανεξέλεγκτους μυϊκούς σπασμούς, που συχνά ακολουθούνται με απώλεια συνείδησης.\n#υγεία #φάρμακο #βότανο #αντιβιοτικό #ΣΟΦΌΣ #νεύρα #συκώτι #συνιστάται\nΟι ειδικοί εξήγησαν τι σημαίνει να είσαι ανοσοκατεσταλμένος


Λαιμαργία ή ανάγκη; | Adelco Kids\nΛαιμαργία ή ανάγκη;\nΤο σώμα μας είναι σοφό. Αν το ακούγαμε σωστά, παρατηρούσαμε τις ανάγκες του και αναγνωρίζαμε τα συμπτώματα που μας δίνει, θα μπορούσαμε να έχουμε μια πιο υγιή καθημερινότητα. Η διατροφή είναι ίσως ο πιο δύσκολος τομέας, καθώς η σύγχρονη ζωή μας φέρνει μπροστά σε πολλούς πειρασμούς που στην πραγματικότητα δεν έχουμε ανάγκη, όμως η δύναμη ενός γλυκού συνήθως υπερτερεί. Τί χρειαζόμαστε λοιπόν πραγματικά όταν λαχταράμε κάτι και πώς θα οφελήσουμε το σώμα μας;\n1. Απότομη πείνα: Μπορεί να μας πιάσει οποιαδήποτε στιγμή της ημέρας και να θέλουμε να φάμε ό,τι βρίσκεται μπροστά μας. Σημαίνει ότι δεν τρώμε τα γεύματά μας σε σωστούς χρόνους, και θα πρέπει να τρώμε πιο συχνά υγιεινά σνακ, ώστε να μη φτάνουμε στο σημείο αυτό. Επίσης, αποτελεί και ένδειξη αφυδάτωσης, οπότε πριν από οποιαδήποτε γρήγορη επιλογή, πιείτε ένα μεγάλο ποτήρι νερό!\n2. Ανάγκη για γλυκό: Συνήθως είναι ένδειξη κούρασης ή και άγχους. Αυτό που πραγματικά χρειαζόμαστε είναι ένας καλός ύπνος, αλλά αν αυτό δεν είναι εφικτό (έχουμε και δουλειά!) φροντίστε να φάτε κάτι πλούσιο σε αντιοξειδωτικά και βιταμίνες, όπως στραυδοειδή φυλλώδη λαχανικά (μπρόκολο, λάχανο, λαχανίδα) ή όσπρια (φασόλια) ή κόκκινα φρούτα.\n3. Ανάγκη για ψωμί/αρτήματα και ζυμαρικά: Μάλλον δεν καταναλώνετε αρκετές φυτικές ίνες που απελευθερώνουν σταδιακά την ενέργεια στον οργανισμό, οπότε το σώμα σας ψάχνει κάτι που θα το χορτάσει και θα το ενεργοποιήσει. Προτιμήστε κάτι σε όσπρια όπως οι φακές, τα φασόλια και ο αρακάς ή δημητριακά όπως η βρώμη. Ακόμη λαχανικά όπως το σπανάκι και η λαχανίδα, θα σας βοηθήσουν σε αυτή την περίπτωση.\n4. Ανάγκη για λιπαρό γεύμα ή ανθρακούχα αναψυκτικά : Συχνά νιώθουμε την ανάγκη να φάμε κάτι πρόχειρο, γρήγορο και λιπαρό μαζί με ένα μεγάλο αναψυκτικό, ειδικά μετά από μια μεγάλη κουραστική ημέρα. Εδώ και πάλι η ενυδάτωση και ο ύπνος παίζουν σημαντικό ρόλο, αλλά κάτι πλούσιο σε ασβέστιο είναι αυτό που μπορεί να μας λείπει. Τροφές όπως το γιαούρτι, το ταχίνι, ή μια σαλάτα με σπόρους, αμύγδαλα, σπανάκι λαχανίδα και πορτοκάλι θα μας κάνουν να νιώσουμε καλύτερα ενώ ταυτόχρονα θα μας δώσουν καλά λιπαρά που θα μειώσουν την ανάγκη μας για «κακά».\n5. Ανάγκη για αλμυρό: Δεδομένου πως δεν έχετε μόλις φάει γλυκό και θέλτε κάτι «να σας αλλάξει τη γεύση», η ανάγκη για αλμυρά σνακ όπως τα πατατάκια ή τα κρακεράκια, είναι συχνά ένδειξη αφυδάτωσης ή έλειψης χλωριδίου. Φάτε φρούτα και λαχανικά με πλούσια περιεκτικότητα σε νερό, όπως οι τομάτες, το μαρούλι, το σέλερυ και ικανοποιήστε την ανάγκη για αλμυρό τρώγοντας λίγες ελιές.\n6. Ανάγκη για καφέ: Όχι δεν είναι μόνο ένδειξη ανάγκης για ύπνο και ξεκούραση. Επίσης, μπορεί ο καφές να έχει πολλά αντιοξειδωτικά, αλλά η περίσσια κατανάλωσή του, δεν μας οφελεί. Όταν ζητάμε καφέ, μπορεί να έχουμε έλλειψη σε φώσφορο, θείο ή σίδηρο, οπότε αντί να πιούμε άλλο ένα εσπρέσσο, θα νιώσουμε καλύτερα εάν φάμε λίγους ξηρούς καρπούς, ή μαύρα φρούτα (μούρα, κεράσια), ή όσπρια αλλά και σαλάτες που να περιέχουν φρέσκο σκόρδο ή κρεμμύδι.\nΔείτε και 8 τρόποι να πίνουμε περισσότερο νερό